Ermənistan sülh müqaviləsini imzalamağa məhkumdurDünənədək - XALQQAZETI.COM\nİkinci Qarabağ müharibəsi Azərbaycanın gücünü dünyaya nümayiş etdirdi. Ölkəmiz Vətən müharibəsində, sadəcə, Ermənistan dövlətini, onun hərbi və siyasi rəhbərliyini məğlub etmədi, eyni zamanda, regionda və dünyada mövcud olan erməni faşizmini və erməni lobbisini, yalan və saxtakarlıq üzərində qurulmuş ermənilik ideologiyasını yerlə-yeksan etdi. Hazırda Ermənistanda vəziyyət getdikcə pisləşir. Siyasi və iqtisadi tənəzzül, yoxsulluğun daha da artması, daxili qarşıdurma, qonşu ölkələrlə əlaqələrin kəsilməsi vəziyyəti olduqca ağırlaşdırıb. İndi bu ölkənin yalnız bir yolu var: sülh müqaviləsini imzalamaq, işğalçılıq siyasətindən birdəfəlik əl çəkmək. Azərbaycan tərəfi sülh müqaviləsini imzalamağa, sərhədləri tanımağa hazır olduğunu bəyan edib.\nPrezident İlham Əliyev müsahibələrində bu məsələyə münasibət bildirərkən dəfələrlə deyib ki, Azərbaycan sülh müqaviləsini imzalamağa hazırdır: “Bizim bu təklifimiz qalib ölkənin təklifidir, güclü tərəfin təklifidir, müzəffər xalqın təklifidir. Əgər buna Ermənistanda mənfi reaksiya varsa, bunu da özləri bilərlər. Amma yenə də deyirəm, yenə də peşman olacaqlar. Biz isə bundan sonra ancaq və ancaq irəli gedəcəyik” .\nDövlətimizin başçısı qəti olaraq bildirib ki, Dağlıq Qarabağ münaqişəsinin həll olunmadığını düşünənlər “yanlış və təhlükəli” yoldadırlar.\nErmənistan və havadarları postmüharibə dövründə yeni geosiyasi reallıqları düzgün qiymətləndirməlidir. Möhtərəm Prezidentimizin qeyd etdiyi kimi, məsələ artıq həll olunub: “Ermənistan və Azərbaycan arasında sülh müqaviləsi olmalıdır. Bir-birinin ərazi bütövlüyünün tanınması olmalıdır, sərhədlərin tanınması olmalıdır, delimitasiya işlərinə start verilməlidir”.\nErmənistanın siyasi və hərbi rəhbərliyi unutmamalıdır ki, Azərbaycan Ordusu işğalçıları darmadağın etmək üçün cəmi 44 gün vaxt sərf etdi. Bu tarixi Qələbə, həm də işğalçı ölkəyə havadarlıq edənlərə mesajdır. Bundan sonra yenidən müharibə sevdasına düşənlər yenə də başları üzərində “dəmir yumruğ”u görəcəklər.\nOtuz illik işğala öz gücü ilə son qoyan Azərbaycan vaxt itirmədən Ermənistanın illər ərzində dağıtdığı, talan etdiyi torpaqlarımızı dirçətmək istiqamətində bərpa-quruculuq işlərinə başladı. Qarabağda geniş vüsət almış yenidənqurma-bərpa işlərinin hamısına, reallaşdırılan bütün layihələrə möhtərəm Prezidentimiz İlham Əliyev şəxsən nəzarət edir. Müharibə dövründə olduğu kimi, bərpa-quruculuq işlərində də Azərbaycan xalqı dövlət başçısının ətrafında sıx birləşib. Ermənistanda isə mövcud nizamsızlıq, qarşıdurmalar, qeyri-sabitlik gündən-günə dərinləşir. Birincisi, bu amil müharibədəki ağır məğlubiyyətlə bağlıdırsa, digər tərəfdən də, mövcud hakimiyyətə tabe olmamaqla və birincilik uğrunda qeyri-sivil mübarizə ilə əlaqədardır. Bu reallıqları ölkənin birinci şəxsindən tutmuş, hökumət üzvlərinin digər nümayəndələri, ictimai xadimlər, sadə xalq da görür və etiraf edir. Ermənistanın ictimai-siyasi xadimlərindən hesab edilən Vahe Hovhannisyan da bu qənaətdədir. Onun sözlərinə görə, bu gün Ermənistanın kəskin problemi ölkənin müharibədən sonrakı mərhələyə daxil olmamasıdır. Bu isə heç şübhəsiz ki, özündə olduqca ciddi riskləri və nəticələri ehtiva edən çox acınacaqlı bir vəziyyətdir.\nArtıq Ermənistan rəhbərliyi də sülh müqaviləsinə məhkum olduqlarını dərk edir. Təbii ki, bu, son çıxış yoludur. Görünür, baş nazir Nikol Paşinyan da bunu dərk etməyə başlayıb. Məhz bu səbəbdəndir ki, son günlər Paşinyan administrasiyası tərəfindən Azərbaycan və Türkiyə ilə əlaqədar verilən müsbət siqnallara daxildəki qruplaşmalar tərəfindən kəskin tənqidlər səsləndirilir. Bu işdə əsas rol oynayan Koçaryan – Sarkisyan qruplaşmasıdır. Həmin cütlüyün üzvləri – əlləri zamanında azərbaycanlı, türk qanına bulaşmış və hələ də yaranmış mövcud durumu geriyə çəkmək üçün revanşist ideyalarla çıxış edirlər.\nRevanşizmə meyilli digər tərəf, erməni lobbisidir ki, hələ də dünyada qondarma “erməni soyqırımını” güclü maliyyə xərcləməklə təbliğ edir. Bununla belə, hazırda lobbinin özünün də daxilində destabilizasiya hökm sürür. Daha dəqiq desək, diaspor gücünü əvvəlki kimi toplayıb zərbəni bir yerə vura bilmir. Hətta bununla əlaqədar olaraq, katalikos I Aramın da giley-güzarı eşidilir. O bildirir ki, Azərbaycan və Türkiyə ilə münasibətlərin yaxşılaşması Ermənistanda, ilk növbədə, erməniçiliyin 100 ildən çox hökm sürən ideoloji əsaslarını sarsıdacaq. Bu əsasların sarsıdılmasında isə Azərbaycan tərəfinin apardığı informasiya savaşının rolu danılmazdır . Müharibənin bitməsinə baxmayaraq, hələ də informasiya savaşı davam edir və bu da Ermənistana böyük zərbə vurur. Belə ki, müharibə dövründə bir tərəfdən ağır döyüşlər gedirdisə, digər tərəfdən də Azərbaycan dövləti sistemli və koordinasiyalı iş görərək, onların yalan üyüdən dəyirmanını susuz qoyurdu. Üçüncüsü, revanşistlər ASALA terror təşkilatıdır ki, onlar da Azərbaycan və Türkiyə ilə bağlı son zamanlar Paşinyan administrasiyası tərəfindən verilən pozitiv siqnallara qarşı çıxırlar.\nHazırda Ermənistan müharibədən keçən bu müddətdə hələ də özünə gələ bilmir. Belə çətin dönəmdə həm Koçaryan – Sarkisyan koalisiyası, həm diaspor, həm də terror təşkilatları aranı qızışdırmaq əvəzinə, düşünməlidirlər ki, Ermənistanın artıq sülh müqaviləsini imzalamaqdan başqa çıxış yolu yoxdur.\n22 Yanvar 2022 10:12 - SİYASƏT


Kövrək aksiyaya inanılmaz dəstək\n20:22 20.12.2017 (Yenilənib 09:58 21.12.2017) Qısa URL\nOnkoloji Mərkəzdə müalicə alan uşaqlar öz Yeni İl arzularını açıqcalara yazıblar, Sputnik Azərbaycan onları yolkadan asıb, xeyirxah insanlar isə onları çox intizarda qoymayıb\nBAKI, 20 dekabr — Sputnik. Sputnik Azərbaycan informasiya agentliyi və radiosunun həyata keçirdiyi #YolkaXeyirxahlıqAğacı xeyriyyə aksiyası sürətlə hədəfinə çatmaqdadır.\nArtıq Milli Onkologiya Mərkəzinin Uşaq Klinikasında müalicə alan uşaqların Yeni İl arzularının böyük bir hissəsi həyata keçib. Digər hədiyyələr isə Sputnik Azərbaycan-ın redaksiyasına daxil olmaqdadır.\nSözügedən layihədə Onkologiya Mərkəzinin pasienti olan 18 yaşadək 49 uşaq iştirak edib.\nOnlar öz Yeni İl arzularını Sputnik Azərbaycan-ın hazırladığı xüsusi açıqcalara yazaraq "Şaxta Baba"ya göndəriblər. Həmin açıqcalar Sputnik Azərbaycan-ın "Əli və Nino" kitab dükanı (Park Bulvar TM, birinci mərtəbə) və “Bon Appetit” şirniyyat mağazasında (Bülbül prospekti, 36/38, "Nizami" Kino Mərkəzinin yanı) qurduğu Yeni İl yolkasını bəzəyib.\nBaxmayaraq ki, sözügedən aksiyaya cəmi bir neçə gün əvvəl — dekabrın 15-də start verilib, artıq o, "Əli və Nino —2" mağazasında uğurla yekunlaşıb. Belə fantastik nəticə Azərbaycanın turizm xidmətləri göstərən “Rantur T.A.” şirkəti sayəsində əldə edilib. Balaca pasientlərin arzularının böyük bir hissəsini həmin şirkət yerinə yetirib.\nBeləliklə, dekabrın 20-dək 49 açıqca-mesajdan sadəcə 11-i imzalanmamış qalıb.\nAşağıda uşaqların artıq yerinə yetmiş arzularını təqdim edirik. Açıqca şəklinin üzərinə basmaqla siz özəl Şaxta Babanın adını biləcəksiz.\nXeyriyyə aksiyası davam edir. İstənilən arzu edən şəxs Bon Appetit şirniyyat mağazasına (Bülbül prospekti, 36/38, "Nizami" Kino Mərkəzinin yanı) gedərək yolkadakı açıqcanı götürə və uşaqların arzusunu yerinə yetirə bilər.\nO məşhur şəxs evinizə Şaxta Baba kimi gələcək\nMilli Onkologiya Mərkəzinin Uşaq Klinikası, xeyriyyə aksiyası, YolkaXeyirxahlıqAğacı, açıqca, oyuncaq, Şaxta Baba


Pandemiya dövründə PR | marja.az\nDünya Bankının təxmininə görə COVID19 pandemiyası səbəbi ilə2020 –ci ildə dünya iqtisadiyyatını 5,2% geriləmə gözləyir. Şirkətlərin sabaha necə çıxacaqlarının sual altında olduğu bir zamanda PR (Public Relations- İctimaiyyətlə Əlaqələr) alətlərinin daha da fəallaşmalı olduğunu desəm təəcüblənə bilərsiniz. Çünki PR dedikdə yerli şirkətlərin bir çoxunda “xərc yaradan” departament ağıla gəldiyi üçün Covid19 böhranının yaşandığı zamanda hansı PR-dan söhbət gedə bilər?\nAmma hadisələrə fərqli yerdən baxaraq indi PR alətlərin əvvəlkindən daha da lazımlı olduğunu görə bilərik. Belə ki, pandemiya dövründə kommunikasiya industriyası transformasiya dövrünü yaşayaraq yeni forma alır. Bu yeni formada adət elədiyimiz ənənəvi PR alətləri dəyişir, bəziləri isə ümumiyyətlə sıradan çıxır. Pandemiya zamanında kommunikasiya xətlərinin rəqəmsallaşaraq sürətli irəliləməsinin şahidi oluruq. Bunu anlayan şirkətlər daha düzgün strategiya hazırlayaraq yeni epoxaya yeni PR alətlər ilə tam hazır olur.\nPandemiya müddəti ümumilikdə online PR-ın daha önəmli olduğunu sübut etdi. Bir çox şirkətlər onlayn platformalardan biznes məqsədinə çatmaq üçün bundan geniş istifadə etməyə başladılar.\n“Biz illərin şirkətiyik, postmandemiya dövründə yenidən öz bazar payımıza sahib olacağıq” kimi fikirlər artıq önəmini itirir. Çünki Covid19 sübut etdi ki, dünyanın Apple, Starbucks, Nike, Victoria’s Secret və bir çox tanınmış brendləri də hadisələrə çevik reaksiya verərək filiallarını ixtisar etməli, onlayn platformalara daha çox önəm verməli oldular.\nBeynalxalq şirkətlərin əksəriyyəti KSM (Korporativ Sosial Məsuliyyət) layihələri ilə diqqət mərkəzində qalmağa çalışır. Məsələn, McDonald’s-dan pandemiya səbəbi ilə gəlir mənbəyini itirmiş insanlara aylıq müəyyən məbləğin verilməsi, MacCoffee iş başında olan tibb işçilərinə pulsuz kofe göndərərək, Dove şirkətinin infeksion xəstəxanalara gigiyenik məhsullar göndərməsi, Coca-Cola şirkətinin xəstəxanalar; maska ilə təmin etməsi, Uber-dən ödənişsiz gedişlər, Decathlon şirkəti tərəfindən onlayn idman zalının fəaliyyətə başlaması və sair yüzlərlə kiçik və böyük kampaniyalar gündəmi zəbt etməyi bacardı.\nÜmumiyyətlə Covid 19-la mübarizə dövrü bir müharibəni xatırladır, döyüşlərdə isə hərbiçilərlə bərabər mütləq şəkildə hərbi repartyorlar da hadisələri işıqlandırmaq üçün iştirak edirlər. Və indi dediyim o hərbi repartyorlar isə şirkətlərin PR menecerləridir.\nPR departamenti kommunikasiya xətti üzrə daha çox fəaliyyət göstərməli və digər departamentlərlə sıx əlaqədə olmalıdır. HR və PR departamentləri əməkdaşların sağlamlığı, müştərilərin güvəni üçün ortaq çalışmalıdır. Və bu bərabər əməkdaşlıqdan yaranan nəticəni izləyicilərə də göstərməlidirlər.\nMəsələn, bir çox beynalxalq otel və restoranlar müştərilərində bu həssas və riskli zamanda güvən yarada biləcək video çarxlar hazırlayaraq sosial media izləyicilərinə təqdim edir.\nDaxili kommunikasiyalar mütəq formada yüksək səviyyədə aparılmalıdır. PR departamenti əvəllər daha çox imic formalaşdırmağa yönəlmişdirsə, indi ümumiyyətlə əsas departamentlərdən biri olaraq daxildə də stimullaşdırıcı orqan funksiyasını yerinə yetirməlidir.\nQida, gigiyena kimi çox az sahələrdən başqa müştərilərinə xidməti məcburi surətdə dayandıran turizm, əyləncə, hava yolları, restoran və bir çox şirkətlərin PR-ı necə ola bilər?\nBax bu əsas məqamdır.\nMəsələn, Emirates şirkətinin duyğusal əlaqə yaradan ardıcıllıqla hazırlanmış video çarxları. Bütün uçuşlarının təxirə salındığı gündən kommunikasiya xətti müştəriləri ilə brend arasında emosional körpü yaratmağa istiqamətlənib.\n1.Pandemiya dövründə kommumikasiya pik həddə olmalıdır\nKommunikasiya bir “puzzle”-a bənzəyir. Əgər onun hansısa hissəciyi yerləşdirilmirsə nəticədə “böyük rəsm” tamamlanmamış görünür.\nPandemiya dönəmində isə informasiya mübadiləsi çox sürətli hərəkət edir. PR departamentin bu axından geri qalması böyük şirkətlər üçün brend reputasiyasının zəifləməsinə gətirib çıxara bilər.\nBir sözlə, müştərilərinizə bu həssas zamanda bildirməlisiniz ki , onlar sizin üçün yalnız pul qazandığınız ishehlakçı deyil. Sizin BREND müştərisinə hər zaman dəyər verir və ona çox yaxındır.\nMəsələn, Azərbaycanda da mebel, texnika və digər sahələrə aid olan bir neçə şirkət kredit borcu olan müştərilərinin bir ay müddətində gecikmə faizlərini ləğv edərək onlara bu tərzdə dəstək oldu.\n2. Şəffaflıq ana xətt omalıdır\nTəmsil etdiyiniz brendin apardığı PR kampaniyalar, xeyriyyə aksiyaları, KSM layihələri və s. haqqında insanlara düzgün informasiya çatdırılmalıdır. İzləyiciləriniz sizi heç bir qeyri-şəffaf addımda günahlandıra bilməsin. İnsan acısı üzərindən reklam qurulmamalıdır. Əks halda var olan böhranın içində yeni böhran yarada bilərsiniz, ki biz bunun dəfələrlə şahidi oluruq. Bu zaman isə krizis kommunisasiyası yüksək səviyyədə olmalıdır. Düşünülməmiş bir addım səhv anlaşıla bildiyi halda PR departament problemə hazır olmalı və onu zərərsizləşdirə bilməlidir. Brend anlaşılmazlıq yaranan təbəqəyə xitab edərək onlardan üzr istəməlidir. Səhvi anlamaq və vaxtında reaksiya vermək özü də şəffaflığın göstəricisidir!\n3. Sosial şəbəkələrdə daha aktiv və düzgün fəaliyyət göstərilməlidir\nFacebook, İnstagram, YouTube, Snapchat və TikTok kimi platformalarda düzgün strategiya ilə hazırlanmış kampaniyalarla gündəmdə qalmaq önəmlidir. Brendlər sosial mesaja sahib olan challenge və flashmob-larda iştirak etməlidir. Məsələn Procter&Gamble kimi dünya brendinin və məşhurların qoşulduğu #DistanceDance kampaniysı. Flashmob birinci həftə 8 mlrd baxış və 1,7 mln rəqs videosu əldə etdi.\nBMT-nin baş katibi Antoniu Quterreşdir Pandemiyanı İkinci Dünya Müharibəsindən sonra ən ciddi böhran adlandırıb. Dünya iqtisadiyyatına ciddi təsir edərək biznes modellərini kökündən dəyişəcək bu böhrandan ən az ziyanla çıxmağı bacaracaq şirkətlər isə düzgün PR strategiyası quraraq, böhran kommunikasiyasını professional şəkildə idarə edənlər olacaq. Bu kritik günlərdə müştərisini dinləyib onun yanında olan, istehlakçısı ilə brend arasında emosional əlaqə yaradaraq BREND DƏYƏRİ forlamalaşdıran şirkətlər bu pandemiyadaq qalib çıxacaq!\nMüəllif: Nigar Zeynalova, Embawood şirkətinin PR meneceri\nPR Pandemiya Nigar Zeynalova Embawood İctimaiyyətlə Əlaqələr PR menecer


“Universitetlərdəki tenderləri CİA araşdırsa, baş aça bilməz” – Təhsil eksperti – Aydınlıq.Az\nHesablama Palatası ötən il ən çox nöqsan aşkar etdiyi ali təhsil müəssisələrinin adlarını açıqlayıb.\nAzərbaycan Tibb Universiteti (ATU) 19, Bədən Tərbiyəsi və İdman Akademiyası (BTİA) 16, Bakı Slavyan Universiteti (BSU) isə 17 dəfə nöqsanlara yol verib.\nTəhsil müəssisələrində nöqsanların aşkarlanması ilə bağlı təhsil eksperti Kamran Əsədov Yenicag.az-a açıqlama verib.\nKamran Əsədov bildirib ki, həmin təhsil ocaqları bir müddət öncə Təhsil Nazirliyində akkreditasiyadan keçiblər:\n“Belə çıxır ki, Təhsil Nazirliyinin Akkreditasiya İdarəsi ya işini bilmir, ya görməyib, ya da gözlərini “yaşıl” bir şeylə bağlayıb. Əgər bir qurum əvvəl yoxlayıb heç nə tapmırsa, başqa bir qurum sonra yoxlayanda səhv tapırsa, demək ki, birinci yoxlayan qurumda səhv var. Əslində bu, ali təhsil müəssisələrində hesabatlılığın olmamasından qaynaqlanır. Dövlət büdcəsindən pul gəlir, tələbələr təhsil haqqı ödəyir, qrant layihələr var, fondlardan pul daxil olur. Bəs bunlar hara gedir? Əslində, ali təhsil haqqında qanunun qəbul olunmamağı bu deməkdir. Ali təhsil haqqında qanun yoxdur. Rektorlar da deyir ki, məni prezident təyin edir, hesabatı prezidentə verəcəm. İndiyə qədər hansısa ali təhsil müəssisəsi rektorunun prezidentə hesabat verdiyini görmüsünüz? Ali təhsil müəssisələri nomenklatura qaydasında Təhsil Nazirliyinə tabedir. Ancaq hər ikisini prezident təyin etdiyinə görə, bu gün universitet rektorları ancaq kollegiya iclasında Təhsil Nazirinin üzünü görürlər. Başqa vaxt kobud desək, heç naziri saymırlar. Çünki tabeçilik qaydaları yoxdur”.\nXaricdən ölkəyə gələn tələbələrin sayı barədə danışan təhsil eksperti Azərbaycanla Sinqapuru müqayisə edib:\n“Sinqapurun əhalisinin sayı Bakının əhalisindən 2-3 dəfə azdır. Ancaq Sinqapurun iki universitetinə xaricdən oxumağa gələn tələbələrin sayı 80 mindir. Sinqapur universitetləri dünya reytinqində ilk 50-likdədirlər. Azərbaycanın 54 universiteti var, dünya reytinqində heç minliyə daxil deyillər. Ancaq maliyyə fırıldaqları baxımından hamısından üstədirlər. Universitet rektorlarımızın şəxsi büdcələri bir çox xarici universitetlərin büdcəsindən çoxdur.\nHər il universitetlərimizə 45 min tələbə daxil olur. 54 universitetimizdə 165 min tələbə təhsil alır. Onların 30%-i ödənişsiz, pulsuz, 70%-i isə ödənişli əsaslarla oxuyur. Məcburi köçkünlər, digər sosial kateqoriyalar var ki, onlar təhsil haqqı ödəmirlər, ancaq onların pulu dövlət büdcəsindən ödənilir.\nUniversitetlərimizin yataqxanaları yoxdur, müasir standartlara cavab verən laboratoriyası yoxdur, alimlərimizin elmi məqalələri sıfır, heç bir istinad yox, bu qədər pul bəs hara gedir? Düşünürəm ki, Hesablama Palatası universitetlərin qapısından içəri girib, 1-2 sənədə baxıb, bu qərarı verib. Əgər dərindən araşdırma aparılsa, çox məsələlər ortaya çıxardı. Misal üçün, adi bir kompüter formatını 200-250 AZN yazırlar, ancaq kompüterin formatı 10 AZN-dir. A4 kağızların paçkasını 50 AZN yazırlar, 5 manatdır. Yəni, rəqəmlər çox ciddi şişirdilir.\nAzərbaycanda universitetlər müasir çağırışlara cavab vermir. 165 min tələbimiz var, onların yalnız 42%-i 4 ildən sonra işlə təmin olunur. Demək ki, 50%-dən aşağısı yararsızdır. Ehtiyac yoxdur. Ona görə də maliyyə araşdırmaları mənə təəccüblü gəlmədi. Azərbaycanda universitetlərdə tenderlər necə keçirilir, bundan baş açmaq mümkün deyil. CİA, FTB, MOSSAD da gəlib araşdırma etsə, bu tenderlərin keçirilməsindən, kimlərin qalib gəlməsindən baş aça bilməz. 28 ildir müstəqilik, dünya reytinqində yoxuq.\nTəkcə Türkiyədə xaricdən gəlib oxuyanların sayı 2005-ci ildə 120 min nəfər idi, 2016-cə ildə 800 min nəfərə qalxdı, 2018-ci ildə isə 1 milyon 200 min oldu. Azərbaycanda isə bu rəqəm acınacaqlıdır. Şişirdib 5 min deyirlər, əslində isə 2800 tələbədir. Bəs beynəlxalq əlaqələr, seminarlara ayrılan pul hara gedir? Təbii ki, cibə”.\nHesablama Palatasının apardığı araşdırmanın daha dərindən aparılmalı olduğunu vurğulayan Kamran Əsədov universitetlərin silkələnməli olduğunu deyib:\n“Əgər bu proses belə davam etsə, öz əmək bazarımız üçün kadr tapılmayacaq. Necə ki istirahətə Türkiyəyə, müalicəyə İrana, oxumağa Avropaya gedirik, gələcəkdə dərs demək üçün müəllim gətirəcəklər. Azərbaycanda normal vəziyyətdə yeganə universitet Gəncədə Aqrar Universitetdir. Bakı Dövlət Universitetinin kompüter mühəndisliyinə girən tələbə var ki, kompüterdə ən elementar şeyləri bilmir. Digərləri də həmçinin. Adama deyərlər, 4 il orada nə etmisən? Universitetlərin laboratoriyaları sıfıra bərabərdir. Bəlkə də sənədlərdə həmin o laboratoriyalar dəfələrlə tikilib, təmir olunub, avadanlıqlar alınıb. Ancaq rellıqda yoxdur. Mən maliyyəçi deyiləm, ancaq araşdırma aparsam, daha böyük və biabırçı rəqəmlər ortaya çıxarardım”.


Bakıda təkərlər altında qalan avstriyalı idmançıya 500 min avro ödədi\nBakıda təkərlər altında qalan avstriyalı idmançıya 500 min avro ödədi\nBakıda “Avropa oyunları-2015” keçirilərkən Atletlər kəndindəki nəqliyyat deposunda avtobusun vurduğu Avstriya idmançısı Vanessa Saxinoviç 500 min avro məbləğində kompensasiya alıb.\nBu barədə Avstriya KİV-i məlumat yayıb.\nXatırladaq ki, Atletlər kəndində qəza 2015-ci il iyun ayının 11-də səhər saatlarında baş vermişdi. Avtobus Avstiriyadan olan 15 yaşlı 3 üzgüçünü vurmuşdu. Bunlar Vanessa Saxinoviç, Luna Payer və Verena Breyt idilər.\nOnlardan Saxinoviçin zədələri daha ağır və ciddi idi. Buna görə də o dərhal Vyanaya göndərilmişdi. Elə o vaxtdan da Vanessa əlil arabasında gəzməyə məhkum olub.\nAvstriya nəşri “Kronen Zeitung” bildirir ki, 18 yaşlı idmançıya ombudsman Hünter Kroyter və idman naziri Xayns Kristian Ştraxe kömək ediblər. Sonuncu bu ilin yanvarında Azərbaycanın Avstriyadakı səfiri Qalib İsrafilovla görüşüb və işə yeni impuls verib. Tezliklə razılaşma əldə olunub və keçən həftənin sonunda 500 min avro Vanessanın hesabına daxil olub.\n"Bu onun ailəsi üçün, Avstriyanın Olimpiya Komitəsindən və bu ölkənin Üzgüçülük Federasiyasından alınan ödəmələrə əhəmiyyətli əlavədir", - deyə KİV yazır.\n"Əlbəttə, biz əvvəlcə daha böyük kömək gözləyirdik, amma mən Bakının və sığorta şirkətinin, nəhayət, bizə ödəniş etmələrinə köməkli göstərdiklərinə görə hamıya minnətdaram. Vanessanın müalicəsi üçün bizə pul çox lazımdır", - deyə idmançısının anası Azra Saxinoviç deyib. Qız özü isə onu arzu edir ki, yenidən sərbəst gəzə bilsin.\nKompensasiya məsələsinə qayıdaraq, qeyd etmək lazımdır ki, Qalib İsrafilovun sözlərinə görə, faciədən sonra idmançının valideynlərinə bir milyon avro kompensasiya təklif olunub, amma onlar onun çox az olduğunu əsas gətirərək həmin məbləğdən imtina ediblər.\nBununla bərabər vurğulamaq lazımdır ki, qəzadan sonra Azərbaycan bütün zəruri tədbirləri gördü. Saxinoviçin təcili Vyanaya çatdırılması üçün təyyarə ayrıldı, həmçinin idmançının müalicəsi üzrə xərclər ödənildi. Ancaq Vanessanın ailəsi qəzaya görə kompensasiya və sağlamlığın bərpası üçün bütün xərclərin ödənilməsini tələb edirdi.\nOnu da xatırladaq ki, hadisədən sonra avtobusun sürücüsü Vəli Əhmədov, Nəqliyyat Nazirliyinin Avtomobil Nəqliyyatı Dövlət Xidmətinin şöbə rəisi Hüseyn Salamov və "Təhlükəsiz şəhər" xidmətinin operatoru Elçin Həsənov saxlanılıblar. H.Salamov və V.Əhmədov 3 il, E.Həsənov isə 4 il müddətinə azadlıqdan məhrum olunublar. Onlardan başqa, Avtomobil Nəqliyyatı Dövlət Xidmətinin Sərnişindaşıma Departamentinin məsləhətçisi Fərid Əmiraslanov da 3 il müddətinə şərti cəzaya məhkum edilib.(Virtualaz)\nMəqalədə : Bakıda təkərlər altında qalan avstriyalı idmançıya 500 min avro ödədi


198-199-CU AYƏLƏR | islamic mənbələri\nلَيْسَ عَلَيْكُمْ جُنَاحٌ أَن تَبْتَغُواْ فَضْلاً مِّن رَّبِّكُمْ فَإِذَا أَفَضْتُم مِّنْ عَرَفَاتٍ فَاذْكُرُواْ اللّهَ عِندَ الْمَشْعَرِ الْحَرَامِ وَاذْكُرُوهُ كَمَا هَدَاكُمْ وَإِن كُنتُم مِّن قَبْلِهِ لَمِنَ الضَّآلِّينَ (198) ثُمَّ أَفِيضُواْ مِنْ حَيْثُ أَفَاضَ النَّاسُ وَاسْتَغْفِرُواْ اللّهَ إِنَّ اللّهَ غَفُورٌ رَّحِيمٌ (199)\n198- “Sizin üçün Pərvərdigarınızın fəzlindən (və həcc mövsümündə olan iqtisadi mənfəətlərdən) faydalanmağınız gü-nah deyildir. (Çünki, həccin faydalarından biri də dünya səviyyəli islam iqtisadiyyatının bünövrəsinin qoyulmasıdır). Və Ərə-fatdan köç etdiyiniz zaman Məşərül-həramın yanında Allahı yad edin. Onu yad edin, çünki (O,) sizi hidayət etmişdir. Şübhə-siz ki, bundan əvvəl azğınlıqda idiniz.”\n199- “Sonra (siz də) camaatın köç etdiyi həmin yerdən (Mi-naya doğru) köç edin. Allahdan bağışlanmaq istəyin (və bilin) ki, Allah bağışlayan və mehribandır.”\nHƏCDƏ İQTİSADİ FƏALİYYƏTLƏR\nCahiliyyət dövründə həcdə alver, ticarət, sərnişin və yük daşınması və sair işlər haram və günah sayılır, bu ki-mi işləri görənlərin həcci batil hesab olunurdu. Müsəl-manlar həcc mövsümündə cahiliyyət dövründə olan adətlərin təsdiq ediləcəyini, yoxsa dəyərsiz və batil elan olunacağını gözləyirdilər.\nYuxarıdakı ayə cahiliyyət dövründə həcdə alverin günah olması barəsindəki əqidəni batil və əsassız elan edib bil-dirir ki, həcc mövsümündə ticarət etməyin, eləcə də Alla-hın fəzl və rəhmətindən bəhrələnərək müəyyən mənfəət əldə etməyin heç bir günahı yoxdur. Buna görə də onlar işləyib öz zəhmət haqlarından lazımınca istifadə edə bilərlər.\nHəccin fəlsəfəsi barəsində nəql olunan hədislərdə bu əməlin əxlaqi, siyasi və mədəni yönlərindən əlavə, iqtisadi yönünə də işarə olunmuşdur. Müsəlmanlar dünyanın müxtə-lif məntəqələrindən Allah evinə səfər edib orada böyük is-lami toplantı təşkil etməklə islam xalqları arasında dünya səviyyəli bir iqtisadi sistemin əsasını qoya bilərlər. Belə ki, iqtisadçılar və düşünən beyinlər həcc mövsümün-dən əvvəl və sonra dəyirmi stol arxasında oturaraq bir-biri ilə fikir mübadiləsi edib islam cəmiyyəti üçün möhkəm iq-tisadi baza, düzgün ticarət mübadilələri əsasında olan güclü bir iqtisadiyyat yaradadaraq düşmənlərdən ehtiyacsız ola bilərlər.\nBuna əsasən, ticarət mübadiləsi islam cəmiyyətinin düşmənlər qarşısında güclənməsinə səbəb ola bilər. Çün-ki heç bir millət güclü iqtisadi potensiala malik olmadan tam istiqlaliyyətə nail ola bilməz. Bunu da nəzərə almaq la-zımdır ki, ticarət və iqtisadi fəaliyyətlər də həccin ibadi və əxlaqi yönlərinin təsiri altında olmalı, bu əməllərə hakim kəsilərək əsas məqsəd sayılmamalıdır. Xoşbəxtlik-dən müsəlmanların həcc əməllərindən əvvəl və ya sonra bu işi görmək üçün kifayət qədər fürsətləri olur.\nİmam Sadiq (ə)-ın səhabələrindən biri olan Hişam ibni Həkəm deyir: “İmam Sadiq (ə)-dan “nə üçün Allah-taala camaata, həcc əməllərini yerinə yetirib Allah evini təvaf etməyi əmr etmişdir?” – deyə soruşduqda, İmam (ə) buyurdu: “Allah-taala insanları yaratmış və onlara həcc əməllərini va-cib etmişdir ki, bu iş onların dini itaətlərini və dünyəvi məsləhətlərini öhdəsinə alsın. Həcc mövsümündə müsəlmanlar dünyanın hər yerindən bir yerə toplaşaraq bir-biri ilə tanış olsun, hər millət başqa millətin ticarət və sair iqtisadi məh-sullarından istifadə edə bilsin, həmçinin, səfər edənlər və əm-təələri daşıyanlar bu səfərdə öz nəqliyyat vasitələrini kirayə verməklə bəhrələnsinlər, Peyğəmbəri-ərkəm (s)-dən yadigar qalmış tarixi əsər və səhnələrlə tanış olsunlar və bu əsərlər onlar üçün unudulmayan canlı xatirələrə çevrilsin. Əgər hər bir millət yalnız öz yaşadığı mühitə qapılıb qalarsa, onda həlak olar, şə-hərlər viran qalar, ticarət malları və mənfəətləri aradan gedər, Peyğəmbər (s)-in əsər və hədisləri məhv olar. Həccin fəlsəfəsi bu-dur.”  فَإِذَا أَفَضْتُم مِّنْ عَرَفَاتٍ …\nQuran bu hissədə müsəlmanlara göstəriş verib buyurur ki, Ərəfatdakı əməlləri düzgün şəkildə yerinə yetirdikdən sonra Məkkənin təqribən 2,5 fərsəxliyində, Mina ilə Ərə-fat arasında yerləşən Məşərul-hərama köçün və orada Al-laha zikr deyib Onu xatırlayın. وَاذْكُرُوهُ كَمَا هَدَاكُمْ …\nAyənin bu hissəsində qeyd olunur ki, Məşərul-hərama gedib orada Pərvərdigari-aləmə, sizi hidayət etdiyi üçün şükr edin və bu hidayətə münasib olan surətdə Onu yad edin.\nMüsəlmanlar məhz o gündə böyük ilahi nemət olan hi-dayətin dəyərini yaxşı başa düşə bilərlər. Çünki onların Ərəbistan yarımadasının bütün cəhətlərdən azğınlıq və cə-halət bataqlığında üzdüyü bir vaxt ilə çox da fasiləsi yox idi və onlar bu pak və müqəddəs dinin vasitəsi ilə bədbəxt-lik, azğınlıq və sərgərdanlıqdan necə nicat tapmalarını açıq-aydın görürdülər: وَإِن كُنتُم مِّن قَبْلِهِ لَمِنَ الضَّآلِّينَ\nQeyd etdik ki, Ərəfat Məkkənin dörd fərsəxliyində yer-ləşən geniş bir səhranın adıdır. Hacılar Zil-həccə ayı-nın doqquzuncu günündə günortadan gün batana qədər orada qalırlar. Bu diyarın nə üçün Ərəfat adlandırılması barə-də bir neçə nəzər verilmişdir. O cümlədən, vəhy mələyi Cəb-rail həcc əməllərini İbrahimə orada öyrətmişdi. O zaman İbrahim – “Ərəftu-ərəftu” – yəni tanıdım-tanıdım” – de-di.\nAmma bu cür ad qoymanın başqa bir həqiqətə də işarə olunmasını ehtimal vermək olar. O da bundan ibarətdir ki, həccin ilk mərhələsinin başlandığı bu diyar Pərvərdiga-rı tanımaq, Onun pak və müqəddəs Zatına mərifət tapmaq üçün çox əlverişli bir mühitdir. Doğrudan da insanın o diyara qədəm qoyarkən özündə hiss etdiyi mənəvi və ruhi ca-zibə heç bir bəyanla vəsf edilə bilməz. Qəribə bir bərabər-lik: hamı bir şəkildə, yeknəsəq, dünyanın maddi bər-bəzək-lərindən, hay-küylərindən uzaqda olan bir çöldə oturmuş, günah aludəliklərindən asudə olan bir fəzada, vəhy mələyi Cəbrailin şəhpər saldığı, Hacərin “zəmzəm”, İbrahim Xə-lilin həzin-həzin raz-niyaz səslərinin eşidildiyi bir di-yarda, həzrəti Məhəmməd (s)-in və islam mücahidlərinin təkbir nidalarının eşidildiyi bir belə bir səhrada sanki təbiətin fövqündə olan mücərrəd aləmlərə bir qapı açı-lır. Belə bir mühitdə insan öz Pərvərdigarına sığınaraq sanki Ona yeni bir mərifət tapır, öz məhbubuna qovuşmuş aşiqlər tək sərməst olur və bir anlığa ümumi xilqətin hə-mahəng olan təsbih pıçıltıları ilə öz vücudunda itirdiyi və bir ömür axtarışında olduğu şeyi tapır. Öz halına arif olur və bilir ki, heç bir şey onun daxilindəki yanğı-nı söndürməyə qadir deyil, gecəgündüz hərisliklə bağlarda, səhralarda vurnuxaraq axtardığı bir varlıq bunlardan ta-mamilə başqa bir şeydir. Onun bu vaxta qədər rastlaşdığı yalançı məbudlar daxilindəki yanğını söndürə bilməz. O başa düşür ki, ruhunun ənginliklərində başqa bir gövhər yatmışdır ki, o, həqiqətdə indi tapdığı həmin şeydir. Bə-li, Ərəfat məhz bu səbəbdən Ərəfat adlandırılmışdır. Necə də münasib və maraqlı bir ad!\nMəşərul-həramın da belə adlandırılmasına gəldik-də isə, oranın həcc şüarları üçün mərkəz və əzəmətli məra-sim nişanələri olmasını qeyd etmişlər. Amma unutmaq ol-maz ki, “məşər” kəlməsi “şüur” kökündən alınmışdır. Zil-həccənin onuncu gecəsi – belə bir həyəcanlı və tarixi bir gecədə Allah evinin ziyarətçiləri Ərəfatdakı tərbiyə-vi günü arxada qoyduqdan sonra ora köçür və bir gecəni sübhə qədər orada, ulduzları sayrışan səmanın altında, böyük Məhşərin (yə”ni Qiyamətin) kiçik nümunəsi olan bir diyar-da keçirirlər. Cəmiyyətin, təlatümlü dərya kimi dalğalan-dığı, tufanın hər yeri bürüdüyü bir yerdə izdihamlı cama-atın həzin səsləri sübhə qədər kəsilmək bilmir. Belə səfa-lı, hər növ aludəlikdən pak olan bir mühit insanı vəcdə gətirir, ehramın ağ məsum paltarında, narın qumların üstündə əyləşərək, öz qəlbində təfəkkür və şüurdan yeni çeşmələr qaynadığını hiss edir və onun öz qəlbinə süzül-məsini aydınca hiss edir. Buna görə də ora “Məşər” deyi-lir. ثُمَّ أَفِيضُواْ مِنْ حَيْثُ أَفَاضَ النَّاسُ\nAllah-taala bu ayədə Qureyş qəbiləsinin özünə mənsub etdiyi imtiyazlardan birini əsassız və batil hesab edir. Onlar özlərini hüms (dində möhkəm olan şəxslər), Həzrəti İbrahimin övladları və Kəbə evinin qəyyumları hesab edir və sair ərəblərin özlərinə mənsub etdikləri məqamı rəsmi şəkildə qəbul etmirdilər. Onlar deyirdilər ki, biz Məkkə hərəmi hüdudlarından kənarda olan heç bir şeyin eh-tiramını Məkkədə olan şeylərin ehtiramına bərabər hesab etməməliyik. Əks halda, ərəblər bizə qədir-qiymət verməz. Bu-na görə də onlar hərəmin hüdudlarından kənarda yerləşən Ərəfatda vüqufu (dayanmağı), bu əməlin İbrahim (ə)-ın ayi-nində həcc əməllərinin bir hissəsi olduğunu bilə-bilə tərk edirdilər.\nQuran bu ayədə müsəlmanlara göstəriş verir ki, Ərə-fatda dayansınlar və birlikdə oradan Məşərə gəlsinlər və oradan da Minaya köçsünlər, beləliklə, yuxarıda qeyd olunan yanlış imtiyazı aradan qaldırsınlar.\nQeyd olunanlardan məlum olur ki, bu ayədəki (“əfazə” fe-linin məsdəri olan) “ifazə” (hərəkət) sözü Məşərul-hə-ramdan Minaya doğru köç etməyə işarə edir. Buna görə də tər-tibə dəlalət edən “summə” kəlməsindən sonra (yəni Ərəfat-dan hərəkət etdikdən sonra) Məşər sözü qeyd olunmuşdur.\nHəqiqətdə Quran bu bəyanla göstəriş verir ki, heç bir istisna olmadan bütün insanlar əvvəlcə Ərəfata getməli, oradan Məşərul-hərama və daha sonra Minaya köçməlidir-lər.\nSonra buyurulur ki, Allahdan bağışlanmaq istəyin və cahiliyyət dövrünün yanlış fikir və xəyallarından uzaq olun: وَاسْتَغْفِرُواْ اللّهَ إِنَّ اللّهَ\nÇünki həcc bərabərlik və qardaşlıq dərsidir. Ayədə qeyd edilir ki, Allah-taala bağışlayan və mərhəmətlidir.


LENT.AZ - Elçin Şıxlı: “Qəfil başımı çevirib gördüm, ətrafda heç kim qalmayıb...” – LENT.az-da YENİ LAYİHƏ\n26.10.2017 / 14:14\nElçin Şıxlı: “Qəfil başımı çevirib gördüm, ətrafda heç kim qalmayıb...” – LENT.az-da YENİ LAYİHƏ\nVüsalə Məmmədova ilə “Künefe Evi”ndə “50+” söhbətlər...\nLent.az-da “50+” adlı yeni layihəyə başlayırıq. Burada yarım əsrdən çox ömür yaşayan ziyalılarımızla söhbətləri təqdim edəcəyik. Yaşı 50-nin üzərində olan insanların cəmiyyəti bürüyən qlamurluq, “cool” görünmə dərdi olmadığından, çox səmimi olurlar. Buna görə də həyatda nələr görüblər, qarşılaşdıqları çətinlikləri necə dəf ediblər, yaşadıqları həyatdan nələr öyrəniblər, bu haqda çox səmimi danışırlar. Müdriklər həyatı başqalarının səhvindən öyrənərək yaşamağı tövsiyə edir. Ümid edirik, bu baxımdan 50+ söhbətlər oxucularımız üçün faydalı olacaq.\nİlk müsahibi müəyyən etmək çətin olmadı. Tarixdə ən çox tədqiq edilən 100 şəxsiyyətdən biri olan alman mütəfəkkiri Yohann Volfhanq Höte deyirdi ki, kimlərdən öyrəniriksə, müəllimimiz onlardır, yoxsa bütün bizə dərs keçənlər bu ada layiq deyillər. Mən də ilk müsahibimi özümə müəllim hesab etdiyim şəxslərin arasından seçmək istədim. Və müəllim sözünün tam haqqını verən Elçin Şıxlı ilə 50+ söhbət etmək qərarına gəldim. Görüşəndə də söhbətə bu günlərdə qeyd etdiyi yubileyindən başladıq:\n- Elçin müəllim, bir neçə gün öncə 60 yaşınız oldu. Sosial mediada profilinizə təbrik üstündən təbrik yağırdı. Ötən il sizinlə 4 il əvvəlki müsahibəmizi paylaşıb, təbrik yazmışdım. Bu dəfə isə çəkindim. Öz-özümə Elçin Şıxlının oxucuları da peşəkardır, dedim. Elə hər il eyni müsahibəni paylaşıb təbrik etsən...\n- Amma demək olar ki, yubiley müsahibələrinizin hamısını oxudum. Sanki hamı yubilyardan hesabat tələb edir. Bu, jurnalistikanın problemidir, yoxsa milli xüsusiyyətimizdir ki, yubilyardan sanki ömrü biz vermişik, indi də necə xərclədiyini soruşurmuş kimi, hesabat tələb edirik...\n- İnsan hesabat üçün yaşayırsa, demək, düz yaşamır. Mən bu ömrü hesabat vermək üçün yox, özüm üçün yaşayıram. Əslində, hər kəs özü üçün yaşayır. Tənhalığı da özü üçün olur... Şad günləri, ola bilsin, başqaları ilə bölüşürsən, amma tənhalığı bölüşmək olmur... Məndən soruşsalar ki, əhvalınız necədir, özünüzü necə hiss edirsiniz... (Gülür) Vallah, elə soruşurlar da...\n- Mən soruşmayım. Sanki ömür ağır bir xəstəlik imiş kimi “indi özünüzü necə hiss edirsiniz” soruşmayım...\n- Doğrusu, belə suallara cavablar da şablon olur. Mən isə şablonları sevmirəm. Sadəcə, bəzən yorğun oluram, elə istədikləri cavabı verirəm. (Gülür)\n- Elçin müəllim, onilliklər sonra müstəqil Azərbaycan mətbuatının inkişafını araşdıran tədqiqatçılar “Ayna-Zerkalo” qəzetinin hər səhifəsindən yararlanacaqlar. O zaman dillərdə bir də Elçin Şıxlı adı dolaşacaq...\n- (Gülür) “Zerkalo”nun işçiləri hamısı indi də mənə “şef” deyirlər. Hərdən soruşurlar, “Şef, yadındadır, filan vaxt belə elədin...” Doğrusu, çoxu yadımda olmur... Mənə təsir edən məqamlar yadımda qalır, ayrı-ayrı detallar isə... Ad çəkməyəcəyəm, artıq Bakıda da yaşamayan bir həmkarımızla o gün yazışanda dedi ki, mən sənin o yaxşılığını heç vaxt yadımdan çıxartmayacağam... Yadıma sala bilmədim... Bir detalı deyəndən sonra xatırladım...\n- Hardasa 24-25 ilin söhbətidir. Atası nahaqdan xoşagəlməz bir vəziyyətə düşmüşdü. Dedi, bilirəm, bu qəzetin prinsiplərinə uyğun deyil, amma mənə çox lazımdır. Cavab verdim ki, insanlıq üçün bir dəfə qəzetin prinsiplərini pozmaq olar. Yaşayırıq... Əgər insan hər bir epizod üçün hansısa şablona uyğun gəlməyə çalışırsa, deməli, yaşamır... “Zerkalo” qəzeti ilə bağlı onu deyə bilərəm ki, mən bu işi sevə-sevə görürdüm. Çətin idi, gözəl məqamlar da var idi, bir çox halda “mən də özümə iş tapmışam”, deyirdim... Amma bir şey var idi ki, həmişə işə biyara gedən kimi yox, istəyərək getmişəm...\n- Tarixin bütün dövrlərində insanlar sahib olduqları sərvəti, nüfuzu, əlaqələri, imkanları qorumaq üçün o qədər çaba xərcləyiblər ki, fərqində olmadan ləyaqət əldən gedib. Bütün zamanlarda ən çətini ləyaqəti qorumaq olub...\n- İnsan tək olanda 100 faiz maksimalistlik etmək olur. Amma himayəndə kimsə varsa və xüsusi ilə ailə qurmusansa... Dəfələrlə şahidi olmuşam... Ləyaqəti qorumaqda çox önəmli bir məqam da var - əgər evdəkilər sənə arxa olur, dığdığla zəhləni tökmürlərsə, sən ləyaqətini qoruyub saxlaya bilirsən və hətta onlar səndən tələb edirlər ki, sınma! Məqamlar var idi ki, atamın bizə görə narahat olduğunu hiss edirdik. O zaman anam deyirdi ki, “kişi deyəsən zəifləyib, getdik kabinetə!” Yığışıb otururduq, deyirdik ki, bizə görə heç nə eləmə. İşləyirik, uzaqbaşı işimizdən çıxarıq. Anam da deyirdi ki, heç nədən çəkinmə! Görürdük ki, artıq atama rahatlıq gəldi... Ailəndən bu dəstək gəlməyəndə ləyaqəti qorumaq çətindir...\n- Bizim insanlar üçün İsmayıl Şıxlının yaratdığı Cahandar ağa obrazı daim məğrurluq simvolu olub. Bunun davamı kimi onun yaratdığı növbəti qəhrəman isə Rauf Mirqədirov məsələsində sərgilədiyiniz duruşunuzla siz oldunuz... Yuxarıda ləyaqət məsələsinə boşuna toxunmadım...\n- Əvvəlcə bir az yazıçılıqdan başlayım... “Azərbaycan” kinoteatrında ilk dəfə Jan Pol Belmondonun “Əsrarəngiz” filminə baxmışdıq. O, yazıçı idi, qəhrəmanı isə supermen. Kimdən acığını çıxmaq istəyir və gerçək həyatda çıxa bilmirsə, əsərdə o adamdan acığını çıxırdı. Yəni, mənim aləmimdə istənilən sənətkar gerçək həyatda müasirliyə uyğun olaraq ata bilmədiyi addımı – daxilindəki obrazı kağıza köçürür.\nİkinci məsələyə gəlincə... Olur ki, həyatda milyon dəfə qəhrəmanlıq etmək istəyirsən, alınmır. Milyonbirinci dəfə isə alına bilər! Yol eynidirsə, nə vaxtsa alınacaq! Ola bilsin, mən hansısa yerdə, xırda məqamlarda nəsə etməyə çalışmışam və alınmayıb, amma milyonbirincidə alınıb. Demək istəmirəm ki, Raufla olan məsələ təsadüfi alınıb, yox. Sadəcə, mən milyon dəfə o hadisələri xırda-xırda keçmişəm. Haradasa alınıb, haradasa uduzmuşam... Amma burada geriyə durmaq mümkün deyildi. Hər tərəfdən bilirdim ki, bu, belə ola bilməz. Mümkün deyil! Ola bilsin, bir az qabağa da gedə bilərdim, amma nə isə də... Nə olub, olub.\nDəqiq bilirdim ki, qəzeti bağlamasam, daha bir-iki müxbir tutulacaq. Raufun həbsi ondan ötəri idi ki, mən, ya da qəzet ağlını başına yığsın. Elə şeylər var idi ki, danışmırdım, amma artıq Rauf çıxıb gedib, danışıram...\nRauf məhbəsdə olanda anasının yanına gedib-gəlirdim. Rəfiqə xanım olduqca dəyanətli xanımdır. Bir gün qayıtdı ki, bir sual verim, inciməzsiz? Dedim yox, o nə deməkdir... Soruşdu ki, yaxşı, Rauf yazırdı, yazırdı. Bəs siz niyə onu çap edirdiniz? Dedim ki, Rəfiqə xanım, Rauf gənc müxbir deyil, onun yazdıqları elə idi ki, onları gərək ya verəydin, ya da verməyəydin. Verməmək mümkün deyildi, çünki sadəcə olaraq ürəyimdən yazırdı. Mən müəyyən yerləri bir az yuvarlaqlaşdırırdım. Rauf özü deyirdi ki, “şef, mən yazıram, nə lazımsa özün düzəldərsən”. Yəni orada başqa cür hərəkət etmək mümkün deyildi. Elə etməsəm, özüm içimi yeyib ölərdim...\n- Lütfən, sualımı hesabat saymayın. Bilmək istəyirəm, vicdan rahatdırmı? İçinizdə özünüzə bağışlamadığınız hansısa məqam varmı? Rəfiqə xanımın sualına görə bilmək istəyirəm...\n- Yox, elə bir narahatlığım yoxdur. Raufun atası rəhmətə gedəndə onu 3 günlük evə buraxdılar. Qəbir üstündə Arif Əliyevə dedim ki, atası öz ölümü ilə oğluna üç günlük azadlıq bəxş elədi. Bu həqiqətdir və dəhşətdir...\nBir məqam da var. Rauf 23 aylıq təkadamlıq kamerada məhbəs həyatı yaşamaqla övladlarına İsveçrədə oxumaq və yaşamaq şansını verdi. Bu saat onun 15-16 yaşlı qızı 7 dil bilir. Sürix Universitetinin kollecində İT təhsili alır. Onun təhsil haqqını İsveçrə hökuməti ödəyir. Mən deyə bilmərəm ki, Rauf orada xoşbəxtdir, ya yox. Ailəsi ilə bir yerdədir, doğrudur. Amma Raufun 60 yaşı olacaq, dil problemi var, dost-tanış dairəsinin yoxluğu var. O dairə olmayanda çox çətindir. Gənc olanda mühitə uyğunlaşmaq olur.... Raufla danışanda soruşdu sən necə düşünürsən, mən uşağı o təhsildən məhrum edə bilərəm? Dedim, haqqın yoxdur!\n- İsmayıl Şıxlını nə qədər sevsəm də, sizinlə onun oğlu kimi yox, Elçin Şıxlı kimi söhbət etməyi düşünürdüm. Amma bütün hadisələr ora çəkir... Sizdən öncə yolunuzu cızan bir ad var.\n- Doğrudur. Rus aktyoru Sergey Bezrukov “uşaqlar bizim gələcəyimizdir” fikrinə belə cavab verib: “Uşaqlar yox, valideynlər bizim gələcəyimizdir. Çünki biz onların yolunu təkrarlayırıq”. Bu cavab mənə çox ləzzət edir. İstədik-istəmədik, vaxt keçdikcə daha çox əmin oluram ki, biz onları təkrar edirik. Ola bilsin, şəraitdən asılı olaraq hadisələr müxtəlif cür cərəyan etsin, amma o daxili nüvə ki, var, o heç yerə getmir. İstənilən anda istənilən övlad öz valideynini təkrar edir.\n- Siz də öz övladlarınıza o cığırı açmısınız... Şıxlı soyadının bizim xalq üçün mənəvi çəkisi var.\n- Doğru. Həmişə öz-özümə deyirəm ki, bəlkə də atam İsmayıl Şıxlı olmasaydı, mən başqa cür hərəkət edərdim. Çox məsul məqamlar olur, birdən beynimdə bir sual doğur: “Görən kişi nə deyərdi mənə?”\n- Bu davamı övladlarınızda da görürsünüz?\n- Bilmirəm, özləri bilərlər. (Gülür) Baxıram ki, işlərində fırıldaq edə bilərdilər, etmirlər. Yaltaqlıq – bu sahədə məndən də beşbetərdirlər! Hətta fikirlərini daha kobud şəkildə də deyə bilirlər. Görünür, bu cəhətləri nənələrindən gəlir. Anam sözü dəhşət üzə deyən idi. Hətta bəzən atam deyərdi: “ay qız sən neylədin?”\n- Dediniz ki, atanız çətin məqamda qalanda ananız sizinlə birlikdə kabinetə gedirdi... Eyni dəstəyi övladlarınızdan görmüsünüz?\n- Rauf həbs olunanda düz 8 ay məni və həyat yoldaşımı istintaqa aparıb-gətirdilər... Yoldaşım bizimlə işləyirdi, buna görə də məndən çox onu dindirdilər... O məqamda nə yoldaşım, nə də uşaqlar bir kəlmə narazılıq etmədilər. Təbii, gəlirimiz azaldı. Maddi tərəfdən onlar istədiyini verə bilmədim. Amma heç vaxt “sən belə eləsəydin, elə olardı” söhbəti olmadı. Şikayət etmirəm, həyatdır... Amma ətrafımda o qədər adam var idi ki, birdən-birə də yox oldular... Qəfil başını çevirib görürsən ki, heç kim qalmayıb...\n- Həyatın ən çətin məqamlarından biridir başını qaldıranda kimsəni görməmək... Ən qiymətlilər isə gördüklərinizdir. Kimlər idi?\n- Arif Əliyev, Qulu Məhərrəmli, İbrahim Nəbioğlu... Bir ailə dostumuz var, özü və xanımı həddindən artıq dayaq oldular...\n- Əslində vəziyyət o qədər də pis deyil! Bir köşəyə çəkilib həyatın bütün ləzzətini dadmağın tam zamanıdır. Zatən ətrafdakı məqsədli xaosu başqa cür dağıtmaq mümkün deyildi...\n- (Gülür) Təxmin edirdim ki, belə hallar ola bilər. Amma elə adamlar var ki, onlardan umursan. Maddi anlamda yox, insan kimi nə isə umursan və onların üz çevirməsindən sonra deyirsən ki, ilahi, gör mən kimə ümid edirdim...\n- Bu durum, meydandakı “dostların” ələnməsi həyata baxışınızı dəyişdi?\n- Çox vaxt yoldaşım deyir ki, sən yenə də hamıya inanırsan. Amma inanmasam, yaşaya bilmərəm. Şüur deyir belə etmə, amma mümkün deyil...\n- Dəyişmək necə, mümkünmü?\n- Yox. Səni nəyəsə məcbur edə bilərlər, amma daxildə heç nə dəyişmir. Sadəcə, qapanırsan və daha çox nifrət toplanır, acıqlı olursan... onun da sonu heç vaxt yaxşı olmur.\n- Elçin müəllim, jurnalistikada bir Elçin Şıxlı imzası yarandısa, ədəbiyyat çox güclü bir qələmi itirdi. Qəzetçiliyi tarixin səhifələrinə göndərmişkən qələmə sarılıb, böyük ədəbiyyat yaratmaq zamanı deyilmi?\n- Daxilimdəki səsin arxasınca getdim. İsmayıl Şıxlıdan sonra yazırsansa, ortaya çox sanballı əsər qoymalısan.\n- Amma qələmə sarılmanın tam zamanıdır. Artıq ilk kitabınız da işıq üzü görüb...\n- Dostlarım 60 illiyimdə mənə 2 sürpriz etdilər. Biri məndən xəbərsiz hazırladıqları, yazılarım toplanan “Sükutdan sitat” kitabı. İkinci isə haqqımda 25 dəqiqəlik film çəkdilər... Biz istəyirdik ki, “Ayna” müəlliflərinin ayrıca kitabını çap edib, bir qovluqda dördünü də təqdim edək. Amma maddi çətinlik yarandığından bu ideyamızı reallaşdıra bilmədik. Dostlar sağ olsunlar, ilk kitab mənimki oldu... Yazmağa gəlincə, bəlkə də zamanıdır. Sadəcə, hələ ki, ürəyimdə belə bir şey yoxdur.\n- Ayna.az özü mətbuatdakı elə bir ciddi boşluğu qapatdı ki... Hər yazı jurnalistikada imza olmağa çalışan şəxslər üçün bir ustad dərsidir. Yazılarınız olmadığınız auditoriyalarda sizsiz dərs keçir...\n- Bilmirəm, görək də... İndi “Ayna”ya cavanların cəlb edilməsi ilə bağlı bir neçə nəfərlə danışmışıq.\n- Jurnalistika nanəcib peşələrdən hesab edilir. Bəzən bir mövzunu günlərlə araşdırırsan, amma məqalə əhəmiyyətini 24 saat saxlaya bilmir. Peşənizdən incikliyiniz var?\n- Qətiyyən! Müəyyən məqamları kənara atsaq, bu illər ərzində mən xoşbəxt olmuşam. Çünki istədiyim işlə məşğul olmuşam. Doğru, çətinliyi var... Biri var sadəcə yazırsan, biri də var idarəetmə. Məsələn, mən işləyəndə heç nə yaza bilmirdim. Axıra yaxın mənə dəfələrlə xəbərdarlıq etmişdilər ki, Raufun ipini çək, filankəsi işdən çıxart. Razı olmamışdım.\nÖzüm qazandığım üçün işçiyə istədiyim məvacibi verə bilmirdim. Mirqədirovdan başqa yaxşı yazan uşaqlar da var idi. Amma daha yaxşı məvacib hesabına qəzeti tərk etdilər. Bu, şüurlu şəkildə aparılan xətt idi. Nəhayət elə alındı ki, gerçəkdən qəzet zəiflədi. Son vaxtlar görürdün qəzeti təkcə Raufa görə alırlar. Deyirdim, istənilən komandanın bir superulduzu olur, Rauf “Zerkalo”nun Messisidir. Özüm yazmağa başladım və “Raufun ipini çək” deyənlər başladı ki, Raufun yazmağı bəs deyildi, indi də özün başlamısan? Eh, nə isə...\n- Və sonuncu sualım. Sevgi adamı yoldan çıxardır. Mən sizi sevməyən insana heç rast gəlmədim. Adınız çəkilən hər yerdə bir ehtiram, sevgi gördüm. Facebooka gəldiniz və qısa müddətdə oxucularınız ətrafınızda toplaşdı, sevgi şərhlərlə axın etdi...\n- (Gülür) Xoş söz adama çox ürəyəyaxın gəlir, təbii. Amma bu sevgidən başın gicəllənirsə, yanında arxadaşın – xanımın varsa, qəfil qayıdır ki, “yaman yuxarıdan getdin, en aşağı...”\n- Çox dəyərlisiniz. Sonuncu yazınızdan yaddaşımda ilişib qalan “Gözləmədən, durmadan yaşamaq lazımdır” fikrinizi düşünürəm və sizə gözləmədən, durmadan yaşamaq arzulayıram...\nLent.az dadlı söhbət üçün “Künefe Evi”nə təşəkkür edir.\n8347 dəfə oxunub


Azərbaycan liderliyini qorudu: Mühüm hesabat\nErmənistan Bərdəyə raket atdı: 4 ölü, 13 yaralı - Foto\nErmənistan Bərdəni bu raketlə vurub\nAzərbaycan yeni “Qlobal terrorçuluq indeksi” hesabatında göstəricisini 3 pillə yaxşılaşdıraraq 98-ci yerə çıxıb.\nAxar.az xəbər verir ki, “Qlobal terrorçuluq indeksi” terrorçuluğun ölkəyə təsirini və müxtəlif sosial-iqtisadi şərtlərin təhlilini, həmçinin radikal cərəyanların yaranmasındakı geosiyasi faktorları əks etdirir.\nSözügedən reytinqdə ilk pillələrin sahibləri terrorçuların fəaliyyəti və terror təhlükəsinin yüksək olduğu ölkələrdir. Sonuncular isə terror baxımından olduqca sabit və təhlükəsiz dövlətlər hesab olunur. Beləliklə Azərbaycanın reytinqdə 98-ci pillədə olması terrorun ölkəmizdə praktiki cəhətdən mövcud olmamasından xəbər verib.\nBu göstəricidə Azərbaycan Ermənistan (83) və Gürcüstanı (89) qabaqlayaraq regionun lideri olub.\nİlk üçlüyə İraq, Əfqanıstan və Nigeriya kimi ölkələr daxil olub. Rusiya 34-cü, ABŞ 20-ci, Almaniya 39-cu, Fransa isə 30-cu pillədə qərarlaşıb.\nSiyahının 21-ci pilləsində Ukrayna, 74-cü pilləsində Tacikistan, 75-ci pilləsində Qazaxıstan, 80-ci pilləsində Qırğızıstan, 116-cı pilləsində Moldova, 132-ci pilləsində Özbəkistan, 138-ci pilləsində isə Türkmənistan və Belarus yer alıb.\nHesabat müəlliflərinin fikrincə ardıcıl üç ildir ki, dünyada terrorçuların əli ilə ölənlərin sayı azalır. Buna ən böyük səbəb kimi isə İraq və Suriya ərazisində İŞİD terror qruplaşmasının kəskin şəkildə zəifləməsi göstərilib. İl ərzində Suriyada terror qurbanlarının sayı demək olar ki iki dəfə azalıb. İraqda 2016-cı ildə 9.8 min insan terrorçuların qurbanı olduğu halda bu rəqəm 2017-ci ildə 4.5 minə qədər geriləyib.\n2018.12.06 / 10:35


TÜRKİYƏ-İRAN YAXINLAŞMASINA ƏRƏB BAXIŞI: Ankara özünü Əsədi devirmə layihəsinin baş icraçısı kimi təqdim edir - TƏHLİL\n19 Aprel 2018 - 10:58\nTÜRKİYƏ-İRAN YAXINLAŞMASINA ƏRƏB BAXIŞI:Ankara özünü Əsədi devirmə layihəsinin baş icraçısı kimi təqdim edir - TƏHLİL\nABŞ və Rusiyanın ənənəvi rəqibləri arasındakı münasibətlər, Suriya problemi də daxil olmaqla, çox mürəkkəb göründüyü bir zamanda, Türkiyə prezidenti Rəcəb Tayyip Ərdoğan Ankaranın hədəflərinə yetişmək üçün iki şirin arasından tacı götürməyə çalışır.\nVaşinqton Suriya rejimi ilə müxalifətdə Ankaranı dəstəkləyir, onu Türkiyəni Körfəz paytaxtlarına və Təl-Əvivə yaxınlaşdırır, Moskva isə kürdlərə qarşı Ankaraya dəstək verir.\nAncaq ortaya bir sual çıxır: İran-Türkiyə yaxınlaşması taktiki və ya strateji məqsəddir?\nHazırda, aprelin 14-də Suriyaya qarşı üçtərəfli raket hücumundan sonra, göründüyü kimi, Ərdoğanın rus musiqisinə rəqs etməsi, xüsusilə də, Moskva və Tehran tərəfindən rədd edilən Şam əleyhinə hücumdan Türkiyənin məmnun qaldığı halda, faydasız ola bilər.\nAfrin, Mənbic, İdlib və bəzi Suriya müxalif qüvvələri ilə əlaqədar Ankara və Moskva arasındakı fikir birliyi və tam bir anlayış olmadığı üçün Ərdoğan hər iki supergüclə oynamağa çalışır.\nVaşinqton və Moskva arasında\nBu gün Türkiyə, Moskva və Vaşinqtonun ziddiyyətli maraqlarının qovşağındadır. 2013 və 2014-cü ilin əvvəlində Türkiyənin sərhəd şəhərləri Suriya və İraqda İŞİD və digər üsyançı qruplara daxil olmaq istəyən xarici döyüşçülər üçün əsas maddi-texniki mərkəzə çevrilib. 2015-ci ilin avqust ayına qədər Türkiyə sərhədlərinin təhlükəsizliyini gücləndirib.\nRuslar üst səviyyədə türk hökuməti ilə məşğul olsa da, hələ ki, Moskva Ərdoğanın rəftarından və Suriya münaqişəsinə olan baxışından tam razı deyil. Ərdoğan Rusiya xarici işlər naziri Sergey Lavrovun Afrinin gələcəyinə dair açıqlamasını “səhv” olaraq xarakterizə edib.\nƏrəb mövcudluğunun yoxluğu, milli və regional təhlükəsizlik üçün yeni parametrlərin hazırlama qabiliyyətsizliyi isə Türkiyə və İrana Ərəb dünyasında regional rollarını balanslaşdırmağa imkan verib.\nSiyasi və strateji baxış\nTürkiyə özünü demokratik dövlət kimi səciyyələndirən ideologiyanın ixracı ilə hərəkət edir və ondan, demokratiyanın dəstəklənməsi adı altında, ərəb ölkələrinin daxili işlərinə müdaxilə etmək üçün bəhanə kimi dəstəkləyir.\n“Ərəb baharı”, Suriya və Misir daxil olmaqla, bəzi ərəb ölkələrində etiraz nümayişlərini dəstəkləmək, beləliklə də bölgəyə qayıtmaq məqsədi ilə genişlənmə siyasətini reallaşdırmaq üçün “Türk layihəsi” həyat iksiri idi.\nTürk hökuməti düşmənlərlə əhatə olunması və ətraf ölkələrdəki qeyri-sabitliyin Türkiyə üçün təhdid olması bəhanəsi ilə Ərəb dünyasının daxili işlərinə müdaxilə edib. Buna görə də, Türkiyə ərəb inqilablarını və ya “Ərəb baharı”nı öz istəklərinə uyğunlaşdırmaqda çalışıb.\nİqtisadi və hərbi rol\nTürkiyə və İran öz regional rolunu formalaşdırmada hərbi ölçüyə mühüm rol veriblər. Sərhədlərin qorunmasına əsaslanan xəbərdaredici hərbi yanaşma qəbul etdikdən sonra Ankara ərəb bölgəsindəki hərəkətlərində hərbi müdaxilədən istifadə edib.\nAnkara öz iqtisadi inkişafını ərəb və müsəlman ölkələrində “İslam iqtisadiyyatı” kimi markalaşdırmaq istəyir.\nBununla yanaşı, Türkiyə 1923-cü ilin Lozann və (Türkiyə, Böyük Britaniya və İraq arasında) 1926-cı ilin Ankara müqavilələrinin imzalanmasından sonra itirdiyi Osmanlı tarixi mirasına, xüsusən Mosul şəhərinə hüququnu bəyan edir.\nTürkiyə həmişə tarixi və beynəlxalq hüquqlarının Hələbdən Mosula qədər uzandığını elan edib.\nTürk-İran yaxınlaşması fonunda xarici siyasi motivlərə əsaslanan əsas fikir – Türkiyənin Misirdə, Suriyada və bəzi digər ərəb ölkələrində islamçı qrupları, xüsusilə də “Müsəlman Qardaşlar”ı dəstəkləmə Türkiyəni bölgədə hegemon etmə məqsədi daşıyır.\nAncaq Misirdə “Müsəlman Qardaşlar”ın iflası Türkiyənin regional ehtiraslarına zərbə vurub. Suriyada Ankara “Suriya inqilabı”nı, Bəşər Əsəd rejimini devirmək istəyən qrupları dəstəkləyib.\nAncaq Suriya böhranının son mərhələsi bölgə oyunçularına regional məsələləri super güclər olmadan həll edə bilməyəcəyini göstərib.\nİqtisadi motivlər, xüsusilə Türkiyə iqtisadiyyatının problemləri nəzərə alınmaqla, Türkiyənin İranla yaxınlaşmasını stimullaşdırmaqda mühüm rol oynayıb. Görünür, Ankara ilə Tehran arasındakı yaxınlaşma yalnız regional və qlobal inkişaflar və şərtlər əsasında idarə olunan taktiki addımdır.\nTürkiyənin hərəkətləri, fərq etməz, Misirdə və ya Suriyada olsun, regionda baş verən hadisələr nəticəsində yaranan mənfilikləri aradan qaldırmaya yönəlikdir. Halbuki özünü Bəşər Əsəd rejimini devirmə layihəsinin baş icraçısı kimi təqdim edən Türkiyə daxili böhranlar və Suriyadakı terrorist qrupların təzyiqinə məruz qalır.


Bakı Rusiyadan bu raket sistemini ala bilər - – Frolov | Karabakh Today\nBakı Rusiyadan bu raket sistemini ala bilər - – Frolov\nAzərbaycan S-500 Prometey və Antey-4000 sistemlərinin əsas alıcılarından biri ola bilər\nKarabakh Today xəbər verir ki, bunu “İzvestiya” qəzetinə müsahibəsində rusiyalı hərbi ekspert Andrey Frolov söyləyib. Onun sözlərinə görə, Azərbaycanla yanaşı bu sistemə Hindistan, Çin, Vyetnam, Əlcəzair, Qazaxıstan, Türkiyə, Misir, İran, İraq, Küveyt, Səudiyyə Ərəbistanı və Qətər maraq göstərir.\nQeyd edək ki, S-500 Prometey zenit raket kompleksinin xarakteristikası haqqında Moskva heç bir məlumat vermir. Antey-4000-ə gəlincə isə onun S-300B4 sistemlərinin eksport versiyası olduğu güman olunur.\nZakir Həsənov ordunun səhra məşğələlərini izlədi - FOTOLAR


Oxu.az - İqtisad Universiteti badminton yarışında birinci oldu - FOTO\nAzərbaycan Respublikasının Gənclər və İdman Nazirliyi, Azərbaycan Badminton Federasiyasının dəstəyi və Azərbaycan Tələbə Gənclər Təşkilatları İttifaqının təşkilatçılığı ilə “FunniFy” proqramı çərçivəsində tələbələr arasında 28 May – Müstəqillik Gününə həsr olunmuş badminton yarışı keçirilib.\nOxu.Az-a verilən məlumata görə, Azərbaycan Respublikasının Dövlət Himninin səslənməsi və Vətən müharibəsində Azərbaycanın ərazi bütövlüyü uğrunda canından keçmiş şəhidlərimizin əziz xatirəsinin bir dəqiqəlik sükutla yad edilməsi ilə başlayan tədbir “FunniFy” proqramının meneceri Eldar Qurbanov tərəfindən açıq elan edilib.\nAzərbaycan Badminton Federasiyasının baş katibi Ramil Hacıyev, Gənclər və İdman Nazirliyinin əməkdaşı Şahmar Tağıyev və İttifaqın sədri Pərviz Mirələmli açılış nitqləri ilə çıxış ediblər. Onlar Prezident İlham Əliyevin idmana və gənclər siyasətinə göstərdiyi xüsusi diqqəti nəzərə alaraq hazırkı proqramın əhəmiyyətindən və tələbələr arasında həyata keçirilən əyləncə və idman oyunlarının təşkilinin vacibliyi haqqında fikirlərini bölüşüblər. Yarışın açılış mərasimi tələbələr tərəfindən müxtəlif musiqi nömrələrinin səsləndirilməsi və kompozisiyaların göstərilməsi ilə yekunlaşıb.\nDaha sonra səkkiz təhsil müəssisəni təmsil edən 16 tələbə arasında badminton yarışı baş tutub. Nəticəyə əsasən Azərbaycan Dövlət İqtisad Universitetinin komandası birinci, Azərbaycan Tibb Universitetinin komandası ikinci, Azərbaycan Dillər Universitetinin komandası isə üçüncü yerin sahibi olublar. Sonda qalib komandaların üzvləri mükafatlandırılıb.\nQeyd edək ki, proqram çərçivəsində həyata keçiriləcək layihələr yaxın illər ərzində bütün Azərbaycan üzrə icra olunacaq.


Baş nazirin müavini Elçin Əfəndiyev yazıçı ilə bağlı xatirələrini bölüşərək deyib: “Mir Cəlal müəllimin vəfatından 39 il keçir. Bu, az vaxt deyil, amma ötən 39 il Mir Cəlal müəllimi şəxsən məndən və şübhəsiz ki, burda əyləşənlərdən və onun oxucularından, onu tanıyanlardan, tələbələrindən nəinki uzaqlaşdırır, əksinə daha da yaxınlaşdırır. O, Sovet dövründə yazıb-yaradıb. Baxın, rejimin süqutu ilə neçə-neçə yazıçının adı tarixdən silindi. Mir Cəlal müəllim isə yaşayır. O, həm ata, həm müəllim, həm də baba kimi xoşbəxt bir insan idi. Eyni zamanda, hesab edirəm ki, Mir Cəlal müəllim çox xoşbəxt bir yazıçı idi. Çünki o, cismən həyatdan getdikdən sonra da əsərləri ilə yaşayır və yaşayacaq”.


Bağırov haqqında qeyri-adi faktlar | Azərbaycan tarixi | Kayzen\nMircəfər Bağırovun ilk sevgisi görkəmli pianoçu və maarifçi Xədicə Qayıbova olub. O, 3 dəfə ərdə olsa da, Bağırova heç vaxt «hə» cavabı vermir. Buna görə, Bağırov onu həbs etdirir və sonuncu dəfə «hə» cavabını almaq istəyir. Bu dəfə də “Yox” söyləyən Qayıbovanı güllələyir və hər kəsin qarşısında hönkür-hönkür ağlayır.\n«Dağlar qızı Reyhan» mahnısının real qəhrəmanı Reyhan adlı xanım olub. 1918-ci ilin mart soyqırımlarında toy günü onun həyat yoldaşı ermənilər tərəfindən öldürülür, özü isə zorlanmasın deyə ayaqyoluna girib üstünə nəcis yaxır və qurtula bilir. Başına dəstə toplayaraq Qubada Gəlinqaya adlı yerdə erməniləri darmadağın edir. Sonradan 1928-ci ildə antisovet damğası vurularaq, güllələnməyə göndərilərkən Mircəfər Bağırov onu müdafiə edir. Adı və soyadı dəyişdirilən Reyhan xanım Krıma monastra yerləşdirilir.\nAzərbaycan radiosu Türkiyə və İran üçün verilişlər verməyə başlayır. Bu verilişlərin keyfiyyətinə, siyasi ideoloji xarakterinə şəxsən Mircəfər Bağırov özü nəzarət edir. Birinci verilişdə Sara xanım və Xan Şuşinski çıxış etməliydilər. Sara xanım “Kürdün gözəli” mahnısını ifa etdikdən sonra Mircəfər Bağırov onu yanına çağırır. “Qızım, daha nəyi oxuyacaqsan?”, — deyə sual edir. Sara xanım “Qubanın ağ alması” mahnısını” cavabını verir. Bu cavab Mircəfər Bağırovun xoşuna gəlir və ona deyir:\n— Qızım, sənin adın əcnəbi adlara oxşayır. Deyəcəklər, yəqin, bu qız yəhudidir. Bəlkə, adını dəyişək?\n, Mircəfər Bağırovun həbsi\nCəlal Bərgüşadın “Dünyada nələr gördüm” kitabından “Caninin zarafatı”


20 noyabr faciəsi qurbanlarının xatirəsini dənizçilər də həmişə uca tutur | Seanews.az\nHome TARİXİMİZ 20 noyabr faciəsi qurbanlarının xatirəsini dənizçilər də həmişə uca tutur\nTarix: 20.11.2018 Kateqoriya: TARİXİMİZ\n20 noyabr faciəsi qurbanlarının xatirəsi dənizçilər tərəfindən də həmişə uca tutulur.\nDüz 27 il əvvəl bu gün – 1991-ci ilin 20 noyabrında Xocavənd rayonunun Qarakənd kəndinin yaxınlığında, Ağdam rayonunun Mərzili kəndi ərazisində erməni hərbiləşdirilmiş dəstələri tərəfindən Azərbaycan hərbi helikopteri vurulub. Həmin gündən sonra 20 noyabr günü azərbaycanlıların yaddaşında “Qarakənd faciəsi” kimi qalıb.\nHəlak olanlar arasında dövlət katibi Tofiq İsmayılov, baş prokuror İsmət Qayıbov, dövlət müşaviri, sabiq daxili işlər naziri Məhəmməd Əsədov, millət vəkilləri Vaqif Cəfərov, Vəli Məmmədov, baş nazirin müavini Zülfü Hacıyev, Prezident Aparatının şöbə müdiri, jurnalist Osman Mirzəyev, Qazaxıstan daxili işlər nazirinin müavini Sanlal Serikov, Azərbaycan Dövlət Televiziyasının jurnalisti Alı Mustafayev də vardı. Ümumilikdə qəza nəticəsində 22 nəfər həlak olub.\nVertolyotda həlak olanların tam siyahısını təqdim edirik.\n— Tofiq Kazım oğlu İsmayılov — Dövlət katibi\n— İsmət İsmayıl oğlu Qayıbov — Baş prokuror\n— Məhəmməd Nəbi oğlu Əsədov — Dövlət müşaviri\n— Zülfi Saleh oğlu Hacıyev — Baş nazirin müavini\n— Vaqif Cəfər oğlu Cəfərov — Millət vəkili\n— Vəli Hüseyn oğlu Məmmədov — Millət vəkili\n— Osman Mirzə Hüseyn oğlu Mirzəyev — Prezident Aparatında şöbə müdiri\n— Qurban Hüseyn oğlu Namazəliyev — Nazir müavini\n— İqor Aleksandroviç Plavski — DQMV-nin prokuroru\n— Vladimir Vladimiroviç Kovalyov — DQMV Daxili İşlər İdarəsinin rəisi\n— Sergey Semyonoviç İvanov — Dağlıq Qarabağ üzrə Milli Təhlükəsizlik Şöbəsinin rəisi\n— Nikolay Vladimiroviç Jinkin — Fövqəladə vəziyyət rayonunun komendantı\n— Sanlal Dasumoviç Serikov — Qazaxıstan DİN-in müavini\n— Mixail Dmitriyeviç Lukaşov — Milis general-mayoru\n— Oleq Nikolayeviç Koçerev — Polkovnik-leytenant\n— Rafiq Məmməd oğlu Məmmədov — dövlət katibinin köməkçisi\n— Alı Mustafa oğlu Mustafayev — Telejurnalist\n— Arif İsmayıl oğlu Hüseynzadə — AZTV-də işıqçı\n— Fəxrəddin İbrahim oğlu Şahbazov — Video-operator\n— Vyaçeslav Vladimiroviç Kotov — vertolyot heyətinin komandiri\n— Gennadi Vladimiroviç Domov — Vertolyot heyətinin üzvü\n— Dmitri Borisoviç Yarovenko — Vertolyot heyətinin üzvü\n20 noyabr faciəsi qurbanlarının xatirəsi dənizçilər tərəfindən də həmişə uca tutulur. “Azərbaycan Xəzər Dəniz Gəmiçiliyi” QSC-yə (ASCO) məxsus altı gəmi Qarakənd faciəsi şəhidlərinin adını daşıyır. Bunlar “Vaqif Cəfərov”, “General Əsədov”, “İsmət Qayıbov”, “Alı Mustafayev”, “Akademik Tofiq İsmayılov”, “Zülfi Hacıyev” gəmiləridir.\nHəmin gəmilərin fotolarını təqdim edirik.\n“Akademik Tofiq İsmayılov” dalğıc gəmisi\n“General İsmət Qayıbov” tankeri\n“General Əsədov” sərnişin gəmisi\n“Zülfi Hacıyev” kran gəmisi\n“Vaqif Cəfərov” kran gəmisi\n“Alı Mustafayev” tankeri\nQürurla xatırlayırıq: Zəhməti ilə daim ucalan dənizçi Fərəməz Mustafayev\nŞuşa şəhərinin işğal edilməsindən 27 il ötür\nSərhəd tanımayan erməni qəddarlığı


İslam maarifinə əsasən Ümidsizlik, insanı uçuruma aparan bəla | Muslims in Georgia\n2019-06-11 10:14:15 7598 Məqalələr\n- "Bu necə bir dünyadır?"\n- "Artıq həyatın bir dəyəri qalmayıb?"\n- "Ölmək daha yaxşıdır!"\n- "Niyə bu vəziyyətə düşdüm, nə etdim ki?"\n- "Hisslərimi, duyğularımı, əhəmiyyət verdiklərimi anlaya biləcək heç kim yoxdur".\n- "Bundan sonra hara qədər səbir edim?"\n- "Artıq mən bu hadisələrə dözə bilmirəm."\n"Biz imanları güclü olanlara daha çox dəyər verərik".\n"Mömin dağ kimi sarsılmazdır, bəla və müsibətlərə qarşı süst olmaz".\nYuxarıda ümidsizliyin bəzi səbəbləri qeyd edildi. Ancaq bu mövzu geniş mövzudur.\_maide.az\nİmam Sadiqin (ə) hədisinə əsasən Qulların, tacirlərin və aşiqlərin ibadəti


Natiq Cəfərli: Korrupsiya bir çox ölkələrdə var, Azərbaycanda miqyası genişdir - Meydan.TV\nQubad İbadoğlu: "Görünür, Azərbaycanda müstəqil məhkəmələr, sadəcə, arzu olaraq qalacaq"\nAzərbaycanda ümumi investisiya mühiti yaxşılaşmağa davam etsə də, ciddi problemlər qalmaqdadır. Son bir neçə il ərzində Azərbaycan hökuməti xarici investisiyalar cəlb etməyə, iqtisadiyyatının şaxələndirilməsi üçün islahatlar aparmağa və özəl sektora söykənən inkişafa təkan verməyə çalışıb.\nBu fikirlər ABŞ-ın Azərbaycandakı səfirliyinin ölkədə investisiya mühiti haqqında hesabatında əksini tapıb.\nMəlumatı "Turan" İnformasiya Agentliyi yayıb.\nHesabatın xülasəsində deyilir ki, Azərbaycan iqtisadiyyatı əvvəlki kimi neft və qaz hasilatından çox asılıdır, ixrac gəlirlərinin təqribən 90 faizi və dövlət büdcəsinin yarısından çoxu bu sahənin payına düşür:\n“2019-cu ildə əsasən təbii qaz ixracının artması hesabına real ÜDM 2,2% artıb. Neft-qaz sektoru tarixən ən böyük həcmdə xarici investisiyalar cəlb etsə də, Azərbaycan hökuməti iqtisadiyyatı şaxələndirmək üçün dörd qeyri-neft sektoruna yönəlib: kənd təsərrüfatı, turizm, informasiya və kommunikasiya texnologiyaları (İKT) və nəqliyyat”.\nHesabatda qeyd edilir ki, son illər işgüzar mühitin yaxşılaşdırılması, biznesin həyata keçirilməsi üçün lisenziya kateqoriyalarının aradan qaldırılması, ASAN xidmət mərkəzlərinə lisenziya vermək səlahiyyətinin verilməsi, gömrük prosedurlarının sadələşdirilməsi, müəyyən biznes yoxlamalarının dayandırılması yönündə, həmçinin vergi sistemində bir sıra müsbət addımlar atılıb.\nSənəddə xatırlanıb ki, Azərbaycan Dünya Bankı və Beynəlxalq Maliyyə Korporasiyası tərəfindən dərc edilən “Doing Business 2020” reytinqində 190 ölkə arasında 25-ci yerdən 34-cü yerə geriləyib:\n“Oktyabrın 24-də dərc edilmiş hesabata əsasən, 2018-ci ilin mayından 2019-cu ilin mayına qədər Azərbaycanda dörd uğurlu islahat həyata keçirilib və bununla da beş məqsəddən dördünə nail olunub. Bu islahatlar mülkiyyətin qeydiyyatı, kredit alınması, minoritar investorların müdafiəsi və müqavilələrin yerinə yetirilməsinin təmin edilməsi ilə bağlı idi. Bu göstəricilər üzrə Azərbaycan ən islahatçı 20 ölkə sırasına daxil edilib. Amma şaxələnmiş və rəqabətədavamlı özəl sektorun yaradılması üçün zəruri olan struktur islahatlarının keçirilməsində irəliləyiş yavaşdır, korrupsiya isə Azərbaycanda işləyən şirkətlər üçün ciddi problem olaraq qalır”.\nHesabatda dövlətlə əlaqəsi olan holdinq şirkətlərindən ibarət kiçik qrupun iqtisadiyyatda üstünlüyə malik olduğu və əqli mülkiyyət hüquqlarının kifayət qədər qorunmadığı, məhkəmə şəffaflığının olmadığı da qeyd edilib:\n“Azərbaycan qanunvericiliyinə əsasən, xarici investisiyalar tam və qeyd-şərtsiz hüquqi müdafiə altındadır və xüsusi hallar istisna olmaqla, milliləşdirilə və ya mənimsənilə bilməz. Ayrı-ayrı şəxslər sərbəst şəkildə kommersiya müəssisələri yarada, onların paylarını əldə edə və bu payları idarə edə bilər. Xarici vətəndaşlar, təşkilatlar və müəssisələr torpaq icarə götürə bilərlər, amma ona sahib ola bilməzlər”.\nAzərbaycan hökumətinin qanunsuz ekspropriasiya vasitəsilə ABŞ-ın fiziki və hüquqi şəxslərinə qarşı ayrı-seçkilik nümayiş etdirmədiyi də sənəddə əskini tapıb: “ABŞ və Azərbaycan arasında İkitərəfli İnvestisiya Müqaviləsi (BIT) ABŞ investorlarına investisiya mübahisələrini Beynəlxalq İnvestisiya Mübahisələrinin Nizamlanması Mərkəzinin (ICSID) köməyi ilə nizamlamaq imkanı verir”.\n"Azərbaycan məhkəmələri xarici sərmayənin toxunulmazlığına təminat verən müstəqil instituta çevrilə bilməyib"\nDemokratiya və Rifah Hərəkatının sədri, iqtisadçı Qubad İbadoğlu səfirliyin hesabatını Dövlət Departamentinin hər il yaydığı investisiya bəyanatı üçün əhəmiyyətli mənbə adlandırıb:\n“Təbii ki, ABŞ investorları ölkələrindən başqa ölkələrə sərmayə çıxaranda buna da diqqət yetirirlər. Bu baxımdan hesabatın əhəmiyyətini yüksək dəyərləndirirəm, ancaq sənəd beynəlxalq reytinq cədvəllərinin və ölkədə apardıqları müşahidələrin əsasında formalaşır”.\nQubad İbadoğlu Dünya Bankının "Doing Business" indeksiində Azərbaycanın yerinin yaxşılaşdığını xatırladaraq əlavə edib ki, bu yaxınlarda bank rəsmi Bakı da daxil bir çox ölkələrin hesabatlarına şübhəylə yanaşdı. Çox güman ki, Azərbaycan da daxil həmin dövlətlərin hesabatları yenidən araşdırılacaq.\nİqtisadçının sözlərinə görə, səfirliyin hesabatı 2019-cu ilin məlumatlarına əsasın hazırlanıb. Ötən il ölkədə xarici sərmayələr 4.3 milyard dollar olub, bu, 2018-ci illə müqayisədə 4.9 faiz çoxdur: "Təbii ki, sərmayənin artımı hesabatın tonuna təsir göstərib. İnvestisiya mühitinin yaxşılaşması isə çox güman ki, gömrükdə sadələşmə, qanunvericilikdəki dəyişikliklər, lisenziyaların sayının azaldılması, daxildəki təşəbbüslərlə əlaqələndirirlər. Ancaq son vaxtlar baş verənlər Azərbaycanda müstəqil məhkəmələrin, sadəcə, arzu olacağı fikrini gücləndirir. Görünür,sərmayəçilər də Azərbaycanda müstəqil məhkəməni görə bilməyəcəklər. Hesabatda korrupsiyanı problem kimi göstərmələri Beynəlxalq Şəffaflıq Təşkilatının (Transparency International) araşdırmalarına istinad olunub. Həm də Amerika şirkətlərinin səfirliyə məlumatları da hesabatın korrupsiya hissəsinə təsirini göstərib. Məsələ ondadır ki, Azərbaycan məhkəmələri xarici sərmayənin toxunulmazlığına təminat verən müstəqil instituta çevrilə bilməyib".\nQubad İbadoğlu sənəddə “Azərbaycan hökumətinin qanunsuz ekspropriasiya vasitəsilə ABŞ-ın fiziki və hüquqi şəxslərinə qarşı ayrı-seçkilik nümayiş etdirməməsi” fikrini belə şərh etdi:\n“Bu, o deməkdir ki, qanunsuz investorun əmlakının müsadirəsi və onun üzərində sərəncam verilmədiyi hallarına rast gəlinməyib. Yəni bu istiqamətdə fiziki və hüquqi şəxslər arasında ayrı-seçkilik yoxdur. Mən bu məqamı geniş mənada götürüb deyərdim ki, ötən illərdə Azərbaycanda milliləşdirməylə xarici sərmayədarların hüquqlarına zərər vuracaq dəyişikliklər müşahidə olunmayıb. Görünür, bu qənaət də onunla bağlıdır. Amma ABŞ-ın Azərbaycanla əməkdaşlığında iqtisadi və səraməyə qoyuluşları daha ön plandadır, nəinki təhlükəsizlik və demokratiya. O baxımdan bu məsələdə hesabatın tonuna təsir göstərməyib”.\n"Diplomatik korpuslara sual verilsə, deyəcəklər ki, korrupsiya hər yerdə var"\nReAl Partiyasının Siyasi Komitəsinin üzvü, iqtisadçı Natiq Cəfərli “hesabatda Azərbaycanda ümumi investisiya mühitinin yaxşılaşmaqda davam etdiyi, digər tərəfdən də korrupsiyanın qaldığı qeyd olunursa, bu, ikili yanaşma necə izah oluna bilər?” sualına cavab verərkən bildirib ki, səfirliklərin diplomatik dil üslubuna diqqət yetirilməlidir:\n"Təbii ki, xarici ölkələr Azərbaycanda iqtisadi əlaqələrini daha da dərinləşdirmək istəyilərsə, incə diplomatik üslubdan istifadə etməyə məcburdurlar. Ona görə də hesabatları bu üslubda yazmağa üstünlük verirlər və nəticədə iki münasibətlilik yaranır. Əlbəttə, diplomatik korpuslara bu barədə sual verilsə, “korrupsiya hər yerdə var” deyə cavabını eşitməli olacaqsınız. Haqsız da deyillər, doğrudan da, korrupsiya bir çox ölkələrdə var. Sadəcə, Azərbaycanda korrupsiyanın həcmi və miqyası genişdir. Əsasən də tender müqavilələri, məmur biznesi və dövlətsatınalmalarında. Ölkədə əsas problem korrupsiyanın sistemin idarəetmə formalarından birinə çevrilməsidir".\nNatiq Cəfərli “Azərbaycan hökuməti qanunsuz ekspropriasiya vasitəsilə ABŞ-ın fiziki və hüquqi şəxslərinə qarşı ayrı-seçkilik nümayiş etdirməyib” ifadəsini şərh edərkən deyib ki, Bakının Amerika şirkətləri ilə kifayət qədər yaxşı münasibətləri var:\n"Əsasən enerji şirkətləriylə, o cümlədən, Azərbaycan ABŞ-dan təyyarə alır, kosmik sənayenin inkişafında yaxşı əlaqələr var. Təbii olaraq Vaşinqton əməkdaşlığın davam etməsində maraqlıdır".\nqısa linklər: http://mtv.re/r750p2


“Şüvəlan” fərqi 9-a endirdi » Football-plus.az\n27 mar 21:36divizion\nBirinci divizionda 20-ci tura yekun vurulub. Beş oyundan 3-də heç-heçə qeydə alınıb. “Mil-Muğan”la “Binə”nin duelində hesab açılmayıb. “Zaqatala” və MOİK isə hərəyə 1 dəfə fərqlənib 1 xal əldə ediblər. “Sabah”la “Qaradağ Lökbatan”ın görüşü daha gərgin keçib. Azarkeşlərin 4 qola şahidlik etdiyi matçda hesabı lider erkən qolla açıb. Fasiləyə qədər tarazlığı bərpa edən debütant 83-cü dəqiqədə penaltidən fərqlənərək hesabda önə keçib. Bununla belə, lökbatanlılar cəmi 3 dəqiqə sonra məğlubiyyətdən qaçmağı bacarıb.\nQalibin müəyyənləşdiyi oyunlara gəlincə, “Xəzər” son çempion “Turan Tovuz”u minimal hesabla yenərək, 3-cü pilləyə yüksəlib. Liderin ən yaxın izləyicisi “Şüvəlan” isə “Ağsu”nu 2 cavabsız qolla üstələyərək, “Qaradağ Lökbatan”la xal fərqini 9-a endirib.\n3-cü dövrə, 20-ci tur\nMil-Muğan – Binə 0:0\nQaradağ Lökbatan – Sabah 2:2\nSabir Allahquliyev, 5. Əliqulu Manafov, 86 - Raul Yaqubzadə, 27. İlqar Ələkbərov, 83-p.\nXəzər – Turan Tovuz 1:0\nŞüvəlan – Ağsu 2:0\nElvin Həsənəliyev, 12. Hüseyn Axundov, 84.\nZaqatala – MOİK 1:1\nElvin Həsənov, 34 - Ayaz Mehdiyev, 38.\n1. Qaradağ Lökbatan 20 13 3 4 37-20 42\n2. Şüvəlan 20 10 3 7 22-16 33\n3. Xəzər 20 9 5 6 23-11 32\n4. Binə 20 9 4 7 26-21 31\n5. MOİK 20 9 3 8 27-24 30\n6. Turan Tovuz 20 8 4 8 27-25 28\n7. Sabah 20 7 6 7 27-29 27\n8. Mil-Muğan 20 6 4 10 27-40 22\n9. Ağsu 20 6 3 11 18-33 21\n10. Zaqatala 20 4 3 13 17-32 15\nBombardirlər: Sabir Allahquliyev (Qaradağ Lökbatan) - 10, Bəhruz Teymurov (MOİK) – 9.\n“Xəzər” də “Qaradağ Lökbatan”a qalib gəldi "Qaradağ Lökbatan”ı da yenən tapıldı 5 oyuna cəmi 8 qol Lider "Xəzər"dən də "sağ çıxdı" Birinci divizion. 2017/18 mövsümünün təqvimi


Qrup və ya qaba yemək tərifləri və məlumatları\nTərəfindən təriflər Christmas İçkilər Christmas Ana Kokteyl Partiyası tərifləri Christmas tərifləri\nBir izdiham üçün çoxsaylı tarifler işləməyəcək\n12 və ya 24 yaşa qədər yemək yeyən bir yemək gətirmək və ya 50 və ya 100 nəfərlik bir qonaq siyahı üçün bişirmək lazımdır və bu gündən etibarən çox miqdarda reseptlərə ehtiyac duyacaqsınız . Qonaqlarınızın bütün əyləncələrinə baxarkən mətbəxə qapılmayacaqsınız, belə ki, çoxlu sayda reseptlər toplayırsınız, bir büfəni hazırlayırsınız, ya da çox böyük bir ailə planlaşdırırsınız.\nŞübhəsiz, izdihamı qidalandırarkən ən vacib diqqət yemək təhlükəsizliyi üzrə müvafiq tədbirlərdir. Bu yemək yeyən və ya partiyadan kimsənin xəstə olmasını istəməyəcəksiniz. Təmizlik çox əhəmiyyətlidir. Böyük yemək yeyərkən, onları bütün yollarla yaxşı bişirmək vacibdir. Emin olmaq üçün ani oxumaq termometrini istifadə edin. Bişirdikdən sonra, isti yeməkləri müvafiq temperaturda saxlamağa hazır olmalısınız ki, bakteriyalar böyüməyə başlaya bilməz. Bu quşçuluq reseptləri ilə xüsusilə vacibdir.\nƏgər ərzaq daşıdığınız zaman, isti yeməklərinizi və soyuq qidaları soyuqdan gəzinti müddətində və xidmət müddətində soyuq saxlamaq üçün düşünün.\nIkiqat və ya cüt deyil?\nBir çox standart reseptlər daha böyük dəstələri qidalandırmaq üçün çarpanlaşdırıla bilər. Bununla belə, bütün maddələr çarpılmalıdır. Misal üçün, taxılın aşağı hissəsini əhatə etmək üçün lazımi miqdarda olana qədər, səliqə üçün lazım olan yağ çoxaldılmalıdır.\nPişirmə vaxtları mütləq resept maddəsi ilə eyni amillərlə vurulmalıdır.\nBəzi qablar ikiqat vaxtdan az ola bilər və bəzi yemək qabiliyyətinə görə daha çox ola bilər. Dördüncü dəfə xidmət etdiyiniz 4 xidmətə bir resept gözləsiniz, lakin daha çox xidmət edəcəkdir.\nBir ədədlə çarparaq çəkinin. Bəzi səbəblərə görə, heç bir cəza nəzərdə tutulmamışdır, onlar da çıxmırlar. Lakin bölmə adətən məqsədləriniz üçün çox böyük olan reseptlər üzərində yaxşı işləyir.\nCrowd tərifləri üçün pişik\n• Apple bişmiş fasulyeler (12)\n• Limon Matzo Çöküntüsü ilə qıvrılmış (12)\nBacon Ranch Potato Salad (16)\n• Şampan bişmiş Ham (20)\n• Dandıq və Pomidor-Xiyar Yağı ilə Tüklü Akvarium (12)\n• Darçın sirri ilə banan tortu (24)\n• 40 sarımsaqdan hazırlanmış mal əti bişirgi\n• Mantar sousu ilə mal əti bəhrəsi (12)\n• Beefy Üç Pendir Enchiladas (36)\n• Beer Puffs (70)\n• Böyük Batch Fasulye Çorbası (100)\n• Bistro Püresi Kartofları (12)\n• Şirin və Ekşi Soslu Şərbət (12)\n• Kök Səndəl Keki (12)\n• Pendirlə doldurulmuş Phyllo Pastry (Cigarro Burek) (40)\n• Peynirli Kolbasa Yıldızları (72)\n• Çinli Türkiyə Səkkiz xəzinəyə sahibdir (12)\n• Şokolad çuğunduru tortu (48)\n• Şokolad Karamel Candy Barlar (48)\n• Şokolad buludlu tort (12)\n• Şokolad Nikel Barları (48)\n• Şokoladlı fıstıq yağı zefir barları (36)\n• Çınqın Guacamole (12)\n• Çörək Salsa (16)\n• Cinnamon Üzümlü Qoz Rollları (36)\n• Colcannon Corned Beef Çorbası (12)\n• Rəngli karides yayılması (12)\n• Mısır və pendir pudingi (24)\n• Kornişli mal əti və kələm (12)\n• Cranberry Çiçəkli Barlar (36)\nÇörək bişirmə üçün Krem Pendir Cookies (60)\n• Pullu Dolmuş Türkiyə (10)\n• Dərin qızardılmış Türkiyə (20)\n• Doldurulmuş Kartof Balları (24)\n• Double Decker Brownie Cookie Barları\n• Brandy, Burbon və ya Rum ilə Eggnog (16)\n• Eggnog - Qeyri-spirtli (16)\n• Taze Apple Üzümlü Barlar (36)\n• Fruited 7-Up Cake (12)\n• Grand Marnier Nanaimo Barlar (12)\n• Guinness Gauch Brownies (48)\n• Haş Qəhvəyi Kartof Tələmi (12)\n• Bal Balqabaq (36)\n• Seksual Yağlı Rum Miksləri (12)\n• Qrup üçün isti kakao (12)\n• İrlandiya Quzu Yağı (12)\n• Kentucky Derbi Nanə Julep Cake (18)\n• Key Lime Ağ Şokolad Soğutucuları (48)\n• Linguine ilə lobya sousu (12)\n• Aşağı Carb Brownies (48)\n• Lychee Sweet Cigar Roll-up (26)\n• Qarğıdalı kartof hazırlayın (25)\n• Mandarin Narıncı Salatası (12)\n• Marinated Ham və Pendir Çörəkləri (24)\n• Qıvırcıl keçidlər (24)\n• Meksika köftesi şorbası (12)\n• Mini kolbasa quşları (24)\n• Portağal ədviyyatı (25)\n• Yurtsever Cupcakes (24)\n• Fıstıq yağı tavuk qanadları (20)\n• Fıstıq Yağı-Şokoladlı Çip Mini-Muffins (60)\n• Fıstıq yağı Rollo¨ Çörək Kubokları (40)\n• Ananas içərisindəki tort (16)\n• Donuz ətini Apple ilə doldurub qovur\n• Balqabaq Pastası (24)\n• Rus Sarayı'nın Tərəvəz Borscht (12)\n• Sambusak - doldurulmuş mal əti və ya pendir tortuları (60)\n• Bir dəstə üçün kolbasa Mozzarella Supper\n• Şapalı tort (24)\n• Şirniyyatlı Havuç Üzümlü Keks (36)\n• Çiyələk kremi Dream Muffins (48)\n• İsveçrə və Krem Pendir Topu (32)\n• Üçlü Şokolad Cookie Barları (36)\n• Vanil Meyvə Salatı (64)\nOrta Şərq Mal əti Şiş Kebabı Recipe\nKoreya Soyuq Xiyar Çorbası (Oi Naengguk)\nƏnənəvi Otantik Fajita Marinade Recipe


Anası Bakıda doğulan İngilis kralının vəsiyyəti — “Bakı Qüdsə bərabər müqəddəs şəhər olacaq” '; // item += '\nBir çox hallarda Roma Kilsəsi və Avropa krallarının Bakı ilə maraqlandıqları barədə müəyyən faktlar da üzə çıxır.\n“Ölkə.Az” araşdırmacı Azər Musayevlə bu məsələ ilə bağlı söhbəti oxucularına təqdim edir.\nİngilis kralı Bakının Qüdsə bərabər müqəddəs bir şəhər olacağını qeyd edib.\nAraşdırma materiallarına görə hələ 1484-cü ildə Böyük Britaniya kralı III Riçard (1452-1485) öz səhabələri və dövlət məmurlarına qəribə bir vəsiyyət edir. Kral “Vəsiyyətnamə”sində Azərbaycanın coğrafi quruluşunu təsvir edir, qədim Bakı haqqında fikirlərini yazır. Kral qeyd edir ki, Bakı Qüdsə bərabər müqəddəs bir şəhər olacaq. O, yazır: “Mən kral ailəsinin cavan nəslinə tövsiyə edirəm ki, doğmaq üçün öz hamilə qadınlarını o şəhərə aparsınlar”.\nKral III Riçardın “Vəsiyyətnamə”si diplomatik sənəd kimi ölkənin ən məxfi arxivi hesab olunan “Mİ-6”-nın (kəşfiyyat idarəsinin) sandığında qorunur. Məlumata görə kral bunu da xatırladırdı:\n“Bakının şimal hissəsində doğulan qızlar daha ağıllı və xəstəliklərə immunitetli olurlar. Cənub hissəsində doğulan qızlar görmə qabiliyyətlərini tez itirir, “yaman şiş azarına” (yəni xərçəngə) düçar olur, həssas və kövrək olurlar. Onlarda analıq hissləri, mərhəmət və etibarlı olmaq kimi ciddi görüntülər var. Qərb hissəsində dünyaya gələn qızları aldatmaq, təhqir edib, sarsıtmaq Allah tərəfindən günah sayılır. Allah o qızları özü qoruyur və özü də mühakimə edir. Şərq hissəsində doğulan qızların himayəçisi Musa, İsa və Məhəmməd Peyğəmbər olur.\n“Mən o qızlar haqqında daha heç nə əlavə bir şey bilmirəm”- deyən III Riçard iddia edir ki, bütün bunları mənə krallığın filosofu Henrix danışıb.\nMaraqlı məqamlar var. Tarixə nəzər salaq. Məsələn, Azərbaycanın Tibb Tarixində (belə bir mükəmməl tarix nə vaxt yazılacaq, məlum deyil) Bakı və ətraf ərazilərdə dünyaya göz açan uşaqların taleyilə maraqlanmaq istədim, bir şey alınmadı. Amma aydınlaşdırdım ki, Bakıda ən bilikli və ağıllı nəsilləri (mən varlı demirəm) şəhərin Şimal hissəsində yaşayıb. Məlumata görə ilk mikrobioloq (onun haqqında heç kəs danışmır) Gövhər xanım Hacı Salman qızı Abbas-Quliyeva (mən familiyasının yazılışına toxunmadım) olub. Və yaxud 1504-cü ildə Bakının gələcək xəritəsini ilmələrlə, füsunkar naxışlarla xalça üzərində Fatimə xanım Böyük-Elçizadə hazırlayıb. Bütün bunlar itirilmiş, unudulmuş, məhv edilmiş tariximizin bir parçası olaraq qalır.\nDigər tərəfdən Bakını 1604-cü ildə ilk epidemiya - vəba epidemiyası - məhz Şimal tərəfdən iflic edib. Vəba virusu şəhərin Şimal hissəsindən girib, Cənubundan çıxıb. Bir gündə 1200 nəfər hamilə qadın və yenicə ailə quran qız xəstəlikdən vəfat edib. Bundan sonra şəhərin cənub hissəsində qadınlar “döş yarasına, sinə şişlərinə” mübtəla oldular. Məlumata görə, (Rusiyalı səyyah, həkim S.D.Maksimov-Tumanovun araşdırmasına istinadən) Bakıda ilk xərçəng yarası 1509-cu ildə tacir Hacı Məri Sultanoğlunun ailəsində aşkar edilib. Zahirən keçici olmayan bu bəla qeyd etdiyimiz ildə qadın və qızlarımızı zəlil qoydu. Bir il ərzində 470 nəfər (şübhəsiz Tumanovun bu rəqəmi təqribidir) qadını məhv etdi.\nAmma Bakını 1632-ci ildə ziyarətə gələn ingilis Pari Dun xatırladır ki, mən bu yerlərə Kral III Riçardın vəsiyyətnaməsi əsasında gəldim. Bu müqəddəs diyarı bir tərəfdən Musa Peyğəmbər qoruyur, bir tərəfdən İsa Peygəmbər qoruyur, bir tərəfdən də Məhəmməd Peyğəmbər.\nAraşdırma materiallarına görə ingilis filosofu Parri Dun isə “Yollar, hadisələr, qeydlər” kitabında yazır ki, Böyük Britaniya Kralı III Riçard fikirlərində iddialı idi ki, Bakı dörd bir yandan su ilə, göl və gölməçələrlə əhatəli şəhər olacaq. Əslində Bakını bu su hövzələri xilas etməli idi. Bizimçün müəmmalı məsələ bu idi ki, Kral III Riçardı Bakıya bağlayan nə olub? Araşdırma materiallarına görə kralın anası Eri Yekaterina məhz Bakıda anadan olub. Filosof Pari Dun isə qeyd edir ki, mənim ancaq Xəzər gölü haqqında məlumatım var.\nFaktiki olaraq Bakı bu gün Şimaldan Böyük Şor gölü, Cənubdan Xəzər dənizi, Şərqdən Bülbülə gölü, Qərbdən isə Qanlı göllə əhatə olunub. Maraqlıdır ki, deyimlərə görə Böyük Şor Gölünü Musa Peyğəmbərin, Xəzər Dənizi Məhəmməd Peyğəmbərin, Bülbülə gölü (ilk dəfə kiçik bulaq şəklində qaynayıb çıxan) İsa Peyğəmbərin nidaları altında yaranıb. Qanlı Göl isə Allahın istəyi altında əlavə bir nicat mənbəyi kimi mövcud olub. Uzun müddət gölün ətrafında qurulan rus istehkamlarındakı açıq və yaxud məxfi silahlar məhz Qanlı Gölün suyu ilə yuyulub. Çünki araşdırma materiallarına görə bu suyun tərkibində olan kimyəvi birləşmələr (kəşfiyyat sənədlərində ona “Farium-2”deyilir) hərbi texnikanı paslanmaqdan, dağılmaqdan qoruyub.\nMəlumata görə 1806-cı ildə yaranmış Böyük Şor Gölündən sonra, Bakının Şimal yaşayış məntəqələrində ölüm halları 11 dəfə azalır, ölümcül xəstəliklərin sırasında qızlar 55 faizə çatır (Biz bu araşdırma nəticələrini hərbi kəşfiyyat generalı, 1803-cü ildən 1819-cu ilədək Bakıda məxfi missiyanı yerinə yetirən A.N.Furmanovun materiallarına istinadən verdik).\nMən yenidən qayıdıram kəşfiyyat generalı Antonovun “Məxfi Arayışı”na. General həmin məktubun bir yerində (on birinci abzasında) hökumət və dövlət rəsmlərinə xatırladırdı ki, Bakını əhatəyə alan su hövzələri onun təhlükəsizliyinin təmin edən əsas faktorlardan biridir:\n“Onu dövrələyən göllərdən biri quruyarsa və yaxud çəkilib gedərsə Bakı məhv olar, şəhərlə insan arasında simmetriya pozular, nəticədə şəhər gözlənilmədən çökər”.\nKəşfiyyat generalı Y.Antonov bunu da xatırladırdı ki, Bakının yaşayış məntəqələri xüsusi “cədvələ” malikdir. O, şübhə etmirdi ki, bu “cədvəl” uğrunda ola bilsin kiçik çarpışmalar da baş versin. Məsələn, generalın əldə etdiyi “IX əsr cədvəli”ndə Bakının “həyatı” təsvir olunurdu. Məlumata görə şəhərin on bir nöqtəsi- yəni ərazisi insan üçün daha önəmli hesab olunur. Hökmdarlar, məşhur din xadimləri öz yaşayış sahələrini həmin ərazilərdə təyin edərdilər. Məlumata görə Bakının on bir nöqtəsində yaşayış daha təhlükəsiz olur. Baş verən zəlzələlər, sel və güclü qasırğalar, bədbəxtlik və ölüm gətirən hadisələr on bir nöqtədən həmişə yan keçir.\nBakının Şimal-Şərqində əlli üç metrlik ərazidə cəmi 13 dəqiqə dayanmaqla bədəndə və yaxud insan orqanizmindəki ən ciddi xəstəliklərdən uzaq düşmək mümkündür. Digər tərəfdən Bakının Cənub-Qərbində doqquz metr ərazidə dayanmaqla insanda ruh təzələnir, onun bədənindəki ən ciddi ağrılar “sovrulub çıxarılır”, görmə qabiliyyəti normallaşır və ən nəhayət beyin hüceyrələri aktivləşir, yaddaş itilənir. Məlumata görə vaxtilə ölkə başçılarının bağ və yaşayış məskənləri məhz həmin “on bir nöqtəni” əhatə edən ərazilərdə seçilib. Eləcə də Bakı məscidlərinin birinin günbəzi altında dayanmaqla, Sinaqoq qapısında baş əyib, təzim etməklə, kilsə suyu içməklə insan bədənindəki bütün “göz dəymələr”, “oxlanmalar”, “bəd nəzərlər” götürülür və yaxud əriyib bədəndən çıxır. Daha maraqlı və hamımız üçün önəmli bir məsələ: Bakıda üzü Xəzərə dayanıb dua etmək, Allahdan istək diləmək Bakının üstünlüklərindən sayılır.\nKəşfiyyat generalı Y.Antonovun “Bakı cədvəli” maraqlı olduğundan ciddi tədqiqat və əlavə araşdırmalar tələb edir. “Bakı cədvəli” o qədər ciddi və maraqlı tərtib olunub ki, onu oxumamaq mümkün olmur. Onu da xatırladım ki, bu cədvəldə 145 səhifəlik “Xalqların və millətlərin manifesti” kitabını imzalayan on üç məşhur və tanınmış şəxslərin adları var.\nAraşdırma materiallarına görə biz Bakı şəhərinə obyektiv mövqedən yanaşmırıq. Bütün bunlara görə təqribən bir neçə ildən sonra (cədvəl göstəricilərinə görə apardığımız tədqiqatlar belə göstərir) Bakı dünyanın 26 “Yorulmuş şəhərlər” kateqoriyasına- kitabına salınacaq.\nMəlumata görə Bakı ilə yanaşı respublikanın əlavə bir neçə şəhər və rayonunun da xarici kəşfiyyat sənədlərində, strateji araşdırmalar mərkəzlərində “adları” çəkilir. Bütün bunlar maraqlıdır.\nAraşdırma materiallarına görə hələ 1827-cü ilin avqustun 27-də, Roma vaxtilə saat 12-də yeraltı təkan baş vermiş, nəticədə Vatikan saatları həmin vaxt gözlənilmədən dayanmışdı. Taxtadan, şüşədən və “yüngül dəmir”dən düzəldilmiş əqrəb qopub tökülmüş, qum dənəcikləri doldurulmuş “Saat kolbalar” çat vermişdi. Vatikan rəhbəri XII Lev (1823-1829) iddia edirdi ki, kardinallar və onun dəftərxanası Azərbaycanı, xüsusən Bakını, Xəzər dənizini, Kür və Araz çaylarını ciddi şəkildə öyrənməli, o yerlərdə (yəni Azərbaycanda) qərar tutmağı bacarmalıdırlar. Vatikan rəhbəri XII Lev kardinallara müraciətində yazırdı: “Mənə Bakı haqqında çoxlu məlumatlar gətirin. Mənə Qəmərbulaqda bitən Əqrəb gülündən gətirin”.\nMəlumata görə, Vatikan arxivlərində saxlanılan bu məktub haqqında 1919-cu ildə Vatikana səfər edən rusiyalı alim-mikrobioloq Sebastiyanovun keçmiş İttifaqın BKİ-nin arxiv sənədləri arasında saxlanılan “Vatikana salam olsun” əlyazısında məlumat verilir. Bütün bunlara təbii baxıram. Məni ən çox maraqlandıran məktubdakı Qəmərbulaq ərazisində və həmin ərazidə bitən Əqrəb gülüdür. Varmı belə bir bulaq? Varmı belə bir ərazi? Varmı belə bir gül?\nMəlumata görə Vatikanın başçısı XII Lev bədənini bürüyən yaman şişlərdən (ola bilsin xərçəngdən) əziyyət çəkirmiş. İki dəfə Bakıdan ona Əqrəb gülü göndərilmişdi. Kim göndərmişdi, məlum deyil. Amma ehtimal olunur ki, bu gülü ona Bakı Şeyxülislamı yola salıb. Digər məlumata görə bu gül XII Levi ölümdən- yaman şişlərdən xilas edib. Vatikan rəhbəri Əqrəb gülündən çay kimi istifadə edibmiş (Bu gün Əqrəb gülü bizim heç “Qırmızı kitab”da da qeyd olunmayıb).\nMəlumata görə çox çalışıblar ki, o gülün toxumları Vatikan ərazisində cücərsin. Amma mümkün olmayıb. Digər tərəfdən Bakıda bulaq olmayıb. Araşdırma materiallarına görə Qəmərbulaq yaşayış məntəqəsidir və ola bilsin ki, həmin yaşayış məntəqəsi də bugünkü Ramana qəsəbəsidir. Əqrəb gülü də, yəni xərçəng xəstəliyinin dərmanı olan, onu birdəfəlik məhv edən bu gül də elə Ramana bağlarında bitirmiş. Araşdırma materiallarına görə 1938-ci ilin aprelin 12-də Ramana ərazisinə gələn ingilis səyyahlarından ibarət “Ekspedisiya qrupu” Əqrəb gülünü köklü-köməcli yığışdırıb, Londona aparıblar. Ola bilsin, hardasa bu faktlarla bağlı dumanlı məsələlər olsun. amma, hələ ki fakt, faktlığında qalır. Kür və Araz çaylarına gəlincə, bununla da bağlı qəribə və maraqlı məsələlər var. Məsələn, məlumata görə (“Vatikana salam olsun” əlyazısı) Kür çayının Şərq hissəsinə düşən Maralbatan yaşayış məntəqəsində (indiki Duzdaq gölü və Kürqaraqaşlı ərazisi) tutulan balıqlar (Maralbatan balıqları) çiy halda, yəni bişməmiş yeyildikdə (həmin balıqlar çox kiçik olur) insan orqanizmində şəkər problemi təmizlənir, həmin şəxs bir daha qan təzyiqinə tutulmur. Ehtimal olunur ki, Maralbatan (şəfa gətirən) balıqları Kür çayından ayrılan su kanallarında getsin.\nMən nə üçün Vatikan rəhbəri olmuş XII Levin yaşam tarixinə nəzər saldım? Ona görə ki, Sovet hərbi kəşfiyyat generalı Y.Antonov “Məxfi Arayışı”nda XII Levin adını çəkir və onun “Vəsiyyətini” keçmiş Sovet İttifaqı ərazisində yaşayan xalqlara və millətlərə, onların genetik kodlarına, mənəvi-əxlaqi dəyərlərinə, adına və ənənələrinə, dininə və dilinə qarşı hərbi sənaye komplekslərində hazırlanan, zəhərli tele-layihələrin (“Qarğa təbəssümü” yaradan tele-layihələr) tərkib və ayrılmaz hissəsi hesab edir.\nMəlumata görə Kür qırağının (Salyan yaşayış məntəqəsi ərazisində) Yağmurlu, Ballıdədə ərazilərində (indiki Xəlfəli, Hacı Sələfli kəndlərində) çox qəribəliklər var. Məsələn Sovet İttifaqı Səhiyyə Nazirliyinin “Məxfi şöbəsi”nin əməkdaşları belə qənaətə gəlirlər ki, Biləsuvarın Cənubundakı yaşayış məntəqələrində (Aşağı Cürəlı, Ağalıkənd, Əmankənd) dünyaya gələn uşaqlarda artım olmur, “İmmunitet tələbi” çox aşağı olur. Məhz bütün faktları izah edən Moskvalı hərbi həkim M.S.Leginov yazır ki, xarici kəşfiyyat idarələrində adları qeyd olunan yaşayış məntəqələrində qəbristanlıq salmaq olmaz. Səbəblərdən biri budur ki, həmin ərazilərdə insanlar bir göz qırpımında ən ağır bəlaya tutulur. Yəni, yatır və bir daha oyanmır. Bütün bunlar regionda “əsl azərbaycanlının doğulması”na, onun inkişaf etməsinə mane olan “Kordova Mərkəzi”nin əsl iş metodlarından biridir…


ADU-da “Azərbaycan və Çinin ekoloji siyasəti” mövzusunda seminar keçirilib » TEHSIL-PRESS Agentliyi\nAzərbaycan Universiteti Britaniyanın ali məktəbi ilə birgə konfrans keçirəcək\nMayın 23-də Azərbaycan Dillər Universitetinin (ADU) nəzdində fəaliyyət göstərən Konfutsi İnstitutunda Azərbaycanın Ekologiya və Təbii Sərvətlər Nazirliyi işçilərinin peşə bayramına həsr olunmuş “Azərbaycan və Çinin ekoloji siyasəti” adlı elmi seminar keçirilib.\nAçılış nitqi ilə çıxış edən Konfutsi İnstitutunun Azərbaycan tərəfindən direktoru, professor Rafiq Abbasov Çində ekoloji mədəniyyətin formalaşma xüsusiyyətləri, Çinin davamlı inkişafının təmin edilməsində onun rolu, Çin ekoloji diplomatiyasının problemləri barədə danışıb. O, Heydər Əliyev Fondunun vitse-prezidenti Leyla Əliyevanın başçılıq etdiyi “Ətraf Mühitin Mühafizəsi üzrə Beynəlxalq Dialoq Təşəbbüsləri” – IDEA təşkilatı tərəfindən həyata keçirilən ekoloji proqramların Azərbaycanın ətraf mühitinin qorunmasına böyük töhfə verdiyini bildirib.\nSeminarda çıxış edən Pekinin Mərkəzi İqtisad Universitetinin professoru, tarix elmləri doktoru Çjan Pin ətraf mühitin mühafizəsi sahəsində Çin qanunvericiliyinin xüsusiyyətləri, ekosistemin mühafizəsinin əsas problemləri və müasir Çinin ekoloji siyasəti barədə danışıb.\nSeminarda çıxış edən ADU-nun Regionşünaslıq kafedrasının baş müəllimi Bədirə Kərimova və kafedranın müəllimi Xəyalə Ağayeva Azərbaycanda və Çində sənayenin qloballaşdırılması və modernləşdirilməsi prosesinin ekoloji vəziyyətə təsiri haqqında danışaraq, iki ölkədə ekoloji problemlərin həllinin səmərəliliyinin müqayisəli təhlilini aparıblar.\nAzərbaycan Milli Elmlər Akademiyası Coğrafiya İnstitutunun Ekocoğrafiya şöbəsinin müdiri Ənvər Əliyev seminarda çıxış edərək Azərbaycanda ətraf mühitin mühafizəsi məsələlərinin tədqiqi tarixindən, landşaftların və onların mühafizəsinin əsas iqtisadi-coğrafi problemlərindən danışıb.\nSonda müasir Çinin ekologiya problemlərinə həsr olunmuş sənədli Çin filmi nümayiş olunub.\nSeminarda, həmçinin Ekologiya və Təbii Sərvətlər Nazirliyinin nümayəndəsi İbrahim Museyibov də iştirak edib.\nXəbərin tarixi: 24.05.2017 / 12:36\nADU-da Azərbaycan və Çinin gender siyasəti üzrə seminar keçirilib\nADU-da Azərbaycan-Çin diplomatik münasibətlərinin 25-ci ildönümü qeyd olunu ...\nADU-da ənənəvi Çin mebeli mövzusunda seminar keçirilib\nDillər Universitetində Çinin sirk sənətinə həsr olunmuş seminar keçirilib